I zvanično: Propali pregovori o ujedinjenju Kipra - 07.07.2017, Sputnik Srbija\nI zvanično: Propali pregovori o ujedinjenju Kipra\nPregovori na visokom nivou o ponovnom ujedinjenju Kipra nisu uspeli, rekao je jutros generalni sekretar UN Antonio Gutereš. 07.07.2017, Sputnik Srbija\n08:30 07.07.2017 (Osveženo: 09:38 07.07.2017)\n© AFP 2022 / Yiannis KourtoglouZastava Kipra\n© AFP 2022 / Yiannis Kourtoglou\nPregovori na visokom nivou o ponovnom ujedinjenju Kipra nisu uspeli, rekao je jutros generalni sekretar UN Antonio Gutereš.\nTa izjava stiže posle zaključenja najnovije runde maratonskih pregovora o ponovnom ujedinjenju ostrva koji su se vodili pod pokroviteljstvom UN u švajcarskom odmaralištu Kran-Montani i završili bez uspeha rano jutros.\n„Nažalost, nije bilo moguće postići dogovor i konferencija je zatvorena bez mogućnosti donošenja rešenja za ovaj dramatično dugoročan problem“, rekao je Gutereš novinarima i dodao da želi da izrazi zahvalnost vođama dveju kiparskih zajednica i da poželi sve najbolje svim Kipranima sa severa i sa juga.\nModeli Kipra i dve Nemačke neprimenjivi na KiM\n18 Decembar 2015, 16:58\nOn, ipak, nije potpuno zatvorio vrata mogućnosti za novi pokušaj da se uz pomoć UN dovedu predsednik kiparskih Grka Nikos Anastasijades i vođa otcepljenih kiparskih Turaka Mustafa Akindži nazad za pregovarački sto.\n„Konferencija je zatvorena. To ne znači da druge inicijative ne mogu da budu pokrenute za rešavanje kiparskog problema“, rekao je generalni sekretar UN, koji se u dva navrata pridružio ovoj rundi pregovora u nastojanju da približi stavove dveju strana o sporu koji traje 43 godine.\nPortparol Vlade Kipra Nikos Hristodulides se složio s tim stavom i rekao da propali pregovori ne znače „kraj mirovnih napora“.\n„Postojeća, neprihvatljiva situacija ne može da bude kiparska budućnosti i predsednik će udvostručiti svoje napore“, rekao je Hristodulos.\n3 Februar 2017, 07:38\nHristsodulos je za neuspeh okrivio tursku „opsesiju“ da ima svoje trupe na Kipru i pravo da vojno interveniše. On je rekao da turski stavovi o ključnim pitanjima odstupaju od UN okvira i takvi su da ne mogu biti prihvaćeni ni pod kakvim uslovima.\nKipar je zbog međunacionalnih sukoba podeljen „Zelenom linijom“ razdvajanja koju su uz vojne mere UN postavile 1964, a teritoriju ostrva severno od te linije je 1974. okupirala turska vojska koja tu od tada drži 35.000 vojnika s porodicama i mnogobrojne turske koloniste.\nPrisustvo turskih trupa je glavni problem u pregovorima. Poslednji pokušaj ujedinjenja Kipra, takođe uz političku intervenciju UN na najvišem nivou, propao je 2004. godine jer su kiparski Grci na referendumu odbacili dogovoreno rešenje.


1 Avg 2020 - 16:37 Sport Link\nŠestostruki svetski šampion Luis Hamilton rekao je da je zadovoljan pol pozicijom pred Veliku nagradu Britanije, ali je naglasio i da nije to bio savršen krug kojom ju je osvojio.\nVozač Mercedesa je po 91. put u karijeru izborio najbolju startnu poziciju, pošto je za tri desetinke pobedio svog timskog kolegu Valterija Botasa. Njih dvojica su bili klasa za sebe u kvalifikacijama na „Silverstonu“, pošto je trećeplasirani Maks Ferstapen u bolidu Red Bula bio sekundu iza Britanca.\n„Na kraju je bila velika razlika između nas i trećeg mesta, a Valteri me je gurao do same granice. Napravio sam neke izmene pre kvalifikacija, ali je sve bilo još gore. Bilo je naleta vetra u različitim delovima staze, pa je izgledalo kao da držite loptice na tanjiru. Već sam se okrenuo na stazi, ali smo uspeli da budemo mirni. Nije bilo savršeno, ali osećaj prija“, istakao je Hamilton.\nAktuelni šampion je istakao i da mu je iskreno žao što zbog pandemije koronavirusa nema navijača na tribinama.\n„Obično uvek ima sirena, zastava, dima i atmosfera je fantastična. Definitivno nam nedostaju navijači. Hvala timu i momcima u fabrici koji neumorno rade, ponosan sam što sam deo toga“, rekao je Britanac.\nBotas je istakao da je njegov timski kolega zaslužio pol poziciju.\n„Bile su ovo veoma dobre kvalifikacije do trećeg dela. Osećao sam se odlično u bolidu, ali sam u trećem delu počeo da driftujem nešto više nego što sam želeo. Luis je pronašao nešto više od mene, odradio je odličan posao i zaslužio je pol poziciju. Moje izdanje je bilo veoma dobro tokom vikenda, Luis je pobedio ovde prošle godine posle starta sa druge pozicije sa drugačijom strategijom, pa se nadam da ću i ja dobiti priliku u trci“, naglasio je Botas.\nVelika nagrada Britanije startuje u nedelju u 15.10 i možete da je pratite na Sport Klubu 1.\nFerstapen: Mercedesi su prebrzi, to se i očekuje\nVozač Red Bula Maks Ferstapen rekao je da jednostavno nije mogao da parira vozačima Mercedesa u borbi za pol poziciju pred Veliku nagradu Britanije.\nNajbolju startnu poziciju pred četvrtu trku sezone, koja se vozi na legendarnom „Silverstonu“ osvojio je aktuelni šampion Luis Hamilton, ispred svog timskog kolege Valterija Botasa. Mladi Holanđanin je bio najbolji među ostalima na trećoj poziciji, sekundu iza Britanca.\n„Mislim da je sam krug na kraju drugog dela kvalifikacija bio dobar, ali Mercedesi su prebrzi. To je nešto što morate da očekujete i da date sve od sebe, a to je treća pozicija. Boriću se, a kada startujete sa treće pozicije imate dobru šansu. Ovi noviji bolidi su veoma osetljivi prema vetru, u sporijim krivinama i potpuno se menjaju. Ali, bilo je zabavno“, naglasio je Ferstapen.


Počeli pregovori o minimalnoj ceni rada u Srbiji\n17. 8. 2021. Izvor: Danas (Foto: EPA-EFE/STEPHANIE LECOCQ)\nČlanovi Socijalno-ekonomskog saveta (SES) Srbije počeli su danas pregovore o minimalnoj ceni rada u 2022. godini, prvim sastankom u Uniji poslodavaca Srbije. Minimalna cena rada u Srbiji ove godine je 30.900 dinara, a predlog Vlade Srbije je da u narednoj godini bude povećana na oko 35.000 dinara. O minimalnoj ceni rada, koju prima oko 350.000 ljudi, pregovaraju predstavnici reprezentativnih sindikata, Unije poslodavaca Srbije i Ministarstva finansija. Zakonom o radu predviđeno je da, ukoliko ne postignu saglasnost tri socijalna partnera, konačni iznos minimalne zarade za narednu godinu odredi Vlada Srbije, najkasnije do 15. septembra tekuće godine.\nSekretar Veća Saveza samostalnih sindikata Srbije (SSSS) Zoran Mihajlović rekao je agenciji Beta uoči sastanka SES-a da se taj sindikat zalaže za realizaciju dogovora od pre četiri godine, koji je postignut konsenzusom predstavnika sindikata, Vlade i poslodavaca da minimalna zarada za 2022. godinu bude jednaka vrednosti minimalne potrošačke korpe, a to je oko 39.000 dinara.\n„Dogovor je trebalo da bude ispoštovan u ovoj godini, ali zbog korone, to nije bilo moguće. Pošto se sada i po pokazateljima Vlade Srbije beleže i pozitivni rezultati, te da će se taj trend nastaviti i iduće godine, mislimo da je krajnje vreme da minimalna zarada ide gore“, rekao je Mihajlović, navodeći da će sa tim povećanjem biti uvećana i prosečna zarada. Dodao je da sindikat ima još dva predloga u vezi sa povećenjem minimalne zarade, ali nije želeo da govori o detaljima, navodeći da je iznos koji bi predložili mnogo veći od 35.000 dinara koje je predložila Vlada Srbije. OPŠIRNIJE\n16. 8. 2021. Izvor: 021 (foto 021.rs)\nPrvi sastanak u pregovorima o minimalnoj ceni rada u Srbiji za sledeću godinu je dogovoren za 23. avgust. To je izjavio sekretar Veća Saveza samostalnih sindikata Srbije (SSSS) Zoran Mihajlović i naveo da bi što se SSSS tiče minimalac u Srbiji trebalo da iznosi oko 39.000 dinara. Mihajlović je za Tanjug rekao da nije korektno što je Vlada Srbije izašla unapred i odredila cenu od 35.000 dinara.\n"Mislim da su time malo devalvirali sam čin pregovora, ali videćemo kada pregovori počnu da li to može da se poveća. Mi imamo čvrste argumente da će ona sigurno biti veća od tih 35.000", naveo je Mihajlović. Što se poslodavaca tiče ocenio je da oni nikada nisu zadovoljni povećanjem i dodao da, da se oni pitaju, minimalac verovatno bio na nivou od pre desetak godina.\nMihajlović je dodao da SSSS očekuje da se ostvari dogovor iz 2017. godine kada je konsenzusom na Socijalno-ekonomskom savetu dogovoreno da se minimalna zarada i minimalna potrošačka korpa izjednače. OPŠIRNIJE\nPregovori o povećanju minimalca: Sindikat traži 40.000 dinara, država nudi 35.000\n2. 8. 2021. Izvor: Dnevnik.rs\nČlan Socijalno-ekonomskog saveta ispred Saveza samostalnih sindikata Srbije (SSSS) Duško Vuković istakao je za Tanjug da je SSSS otpočeo je kampanju pod nazivom „Podigni minimalac”, a polazna osnova tog sindikata u pregovorima biće minimalac od 40.000 dinara.\n„Sredinom avgusta otpočeće pregovori reprezentativnih sindikata, Unije poslodavaca i Vlade Republike Srbije oko iznosa minimalne zarade za 2022. godinu. Naš je stav da iznos minimalne zarade mora da se izjednači sa iznosom minimalne potrošačke korpe. Sam sadržaj minimalne potrošačke korpe ne može da omogući egzistenciju tročlane porodice. Žao nam je što je prethodnih godina iznos minimalne zarade nije postignut dogovorom, već jednostranom odlukom Vlade” - rekao je za Tanjug Duško Vuković.\nOn je naveo da u proseku iznos potrošačke korpe raste za oko 1.000 dinara na godišnjem novou, pa minimalna zarada mora biti u skladu sa iznosom minimalne potrošačke korpe u tom trenutku, ali i da je važno da se sa rastom minimalne zarade procentualno povećavaju i zarade zaposlenih u svim sektorima.\n„Polazna osnova SSSS u pregovorima biće minimalac od 40.000 dinara. Takođe mi imamo problem da se sa povećanjem minimalca smanjuju zarade ostalih zaposlenih, tako da pregovaramo sa Vladom da se utvrde plate za svaki sektor, da u svakom preduzeću sa rastom minimalne zarade rastu i plate ostalih zaposlenih”, rekao je Vuković.\nS druge strane, i država ima svoj predlog. OPŠIRNIJE


Rast investicija u nekretnine u Srbiji, u Evropi padaju - PKS-RPK Novi Sad\nU Srbiji je u prvom polugodištu 2017, kao i prošle godine u isto vreme, zabeležen rast aktivnosti investitora u izgradnju i komercijalne nekretnine, dok je u Evropi u opadanju drugu godinu uzastopno, saopštila je 12. oktobra 2017. godine revizorska kuća KPMG.\nJ edna od najvećih transakcija u prvih šest meseci 2017. godine je kupovina šoping centra Belgrade Plaza od strane izraelske kompanije BIG Shoping centres, koja je najavila i izgradnju tržnog centra u Beogradu, na Vidikovcu.\nU prvom polugodištu 2017. godine, značajna ulaganja u izgradnju nekretnina imali su i austrijska kompanija Immofinanz, češka RC Reinvest, dok je izraelska kompanija Aviv Arlon najavila razvoj maloprodajnih centara širom zemlje.\nTakođe, jučnoafrička kompanija NEPI je započela izgradnju Promenada Mall-a u Novom Sadu.\nKoliko su reforme od suštinskog značaja govori i činjenica da će reforma države i restrukturiranje javnog sektora biti glavna…


Jovanović: Sporna visina plata u "Gorici" (video) | Aktuelno\nJovanović: Sporna visina plata u „Gorici“ (video)\nPozivajući se na izveštaj budžetske inspekcije, Branislav Jovanović, odbornik koalicije „Niš moj grad“ optužio je poslovodstvo JKP „Gorica“ za nezakonito povećanje plata. On je tim povodom zakazao konferenciju za novinare u Skupštini grada Niša.\nOni su uvećavali sebi zarade za dvadesetak hiljada dinara proitivzakonito. O tome je obavešten gradonačelnik, ali do sada ništa nije preduzeto. Oni nisu menjali masu zarada, a znamo da je jedan deo odlazio u „Parking servis“ i u druga javna preduzeća – rekao je Jovanović.\nOn kaže da je prećutkivanje krivičnog dela, krivično delo.\nNiko ništa nije preduzeo da se ovako bahato delo sankcioniše – rekao je Jovanović.\nNa poslednjoj sednici Skupštine grada Niša, odbornik Momir Stojanović „Iskreno za Niš“ je zatražio od privrednog kriminala da pročešlja poslovanje „Gorice“ jer postoji sumnja da je bilo malverzacija. On je za govornicom rekao da plate u rukovodstvu preduzeća dostižu preko 60.000 dinara.\nКАНЦЕЛАРИЈА КРСТИЋ каже:\n14. марта 2018. у 10:00\n13. марта 2018. у 20:46\ni u medicini rada direktorka sebi svakog meseca sebi po30% a šefovi sebi uvećali koeficijente.


Uprkos najnovijim problemima kompanije...Nemačka očekuje tri miliona doza od AstraZeneke - Naši u svetu\nObjavljeno 23/01/21 u 20:00\nNemačka očekuje da će britanski proizvođač lekova AstraZeneka isporučiti tri miliona doza svoje vakcine protiv kovida 19 u februaru, uprkos najnovijim problemima kompanije sa proizvodnjom, rekao je ministar zdravlja Jens Špan.\n„Dobra vest je da ako vakcina AstraZeneka bude odobrena krajem januara, u februaru očekujemo najmanje tri miliona doza vakcine za Nemačku“, rekao je Špan za ””Bild am Zontag””.\nŠpan je, kako prenosi Rojters, priznao da je to manje od očekivanog.\nKašnjenje je pokazalo da je proizvodnja vakcina mnogo složeniji zadatak nego što su neki naslovi u medijima sugerisali, dodao je on. Ministar je obnovio obećanje da će vlada moći da ponudi vakcinaciju svim građanima koji žele da dobiju injekciju do leta.\n“Ako dođu očekivana odobrenja za dalje vakcine, tako će i ostati”, rekao je Špan.\nVlada je takođe ostala posvećena svom cilju da vakciniše sve voljne građane starije od 80 godina do kraja marta, rekao je Špan. Ministar je odbacio kritike da Nemačka zaostaje za drugim zemljama u procesu vakcinacije.\n„Možemo izvršiti smislena poređenja za dva ili tri meseca“, rekao je Špan, dodajući da je Nemačka odlučila da započne sa vakcinacijom u staračkim domovima, što je opisao kao složeniji i dugotrajniji zadatak.\nAstraZeneka je u petak obavestila zvaničnike Evropske unije da će smanjiti isporuke svoje vakcine protiv kovida-19 bloku za 60 odsto na 31 milion doza u prvom kvartalu godine zbog proizvodnih problema.\nSmanjenje zadaje još jedan udarac evropskom procesu vakcinacije protiv kovida-19 nakon što su Fajzer i nemački partner BajonTek ove nedelje usporili isporuke svoje vakcine Uniji, rekavši da je taj potez potreban zbog rada na povećanju proizvodnje.\n300 dobrovoljaca DECE za ispitivanje vakcine AstraZeneka\nBrnabić najavila da Srbija dobija vakcinu i ČETVRTOG PROIZVOĐAČA\nDirektor AstraZeneke: Naša vakcina nije savršena ali deluje\nŽENEVA: AstraZeneka bi mogla da bude odobrena do sredine februara\nAustrija dočekala prve doze vakcina AstraZeneka


15/05/2022 15/05/2022 Anđela Lekić 148511Leave a commenthttps%3A%2F%2Fwww.famoza.net%2Fbritney-spears-i-sam-asghari-objavili-da-su-izgubili-svoje-prvo-dete%2FBritney+Spears+i+Sam+Asghari+objavili+da+su+izgubili+svoje+prvo+dete%212022-05-15+14%3A30%3A00An%C4%91ela+Leki%C4%87https%3A%2F%2Fwww.famoza.net%2F%3Fp%3D148511\nPop pevačica Britney Spears i njen momak Sam Asghari objavili su da su izgubili svoju bebu. Mesec dana nakon što je pevačica otkrila da čekaju svoje prvo zajedničko dete, par je objavio izjavu na Instagramu u kojoj potvrđuju da su izgubili svoje dete u ranim danima trudnoće.\n„Sa našom najdubljom tugom moramo da objavimo da smo izgubili našu čudesnu bebu u ranoj trudnoći“, napisali su Britney i Sam 14. maja. „Ovo je poražavajuće vreme za svakog roditelja“. Njih dvoje su priznali da je možda trebalo malo da sačekaju pre nego što su podelili svoju radost tada, međutim, jednostavno su rekli da su bili „previše uzbuđeni što će podeliti dobre vesti“ sa ostatkom sveta u to vreme.\nBritney i Sam su takođe otkrili da se oslanjaju jedno na drugo radi podrške, pišući: „Naša ljubav jedno prema drugom je naša snaga“. Takođe, par, koji se verio prošlog septembra, podelio je da se i dalje nada da će u budućnosti zajedno proširiti svoju lepu porodicu.\nBritney Spears i Sam Asghari se venčali, a njena porodica…\nBritney Spears trudna, očekuje prvo dete sa verenikom Samom…\nŠta je sa njom? Britney Spears pomešala Selenu i Arianu, ne…\nRođendanski poklon od Britney za Sel: Hoću da snimim duet sa…\nPročitajte još Britney Spears o svojoj sestri: Ti si sebično derište!\nUkrajina pobedila na Evroviziji, Srbija zauzela peto mesto!


Predsednik Portugala od nove vlade traži obećanja oko evra i NATO-a\nBeta\t 23. novembra 2015. 16:10\nPredsednik Portugala Anibal Kavako Silva traži od Socijalističke partije da se zvanično obaveže da će poštovati finansijske propise evrozone i odbrambene sporazume NATO da bi odobrio formiranje vlade na čelu sa socijalistima uz podršku Komunističke partije i radikalnog Levog bloka.\nTe tri partije formirale su savez za borbu protiv mera štednje pre dve nedelje da bi izdejstvovale ostavku vlade desnog centra. Oni žele da formiraju vladu predvodjenu socijalistima.\nPredsednik Kavako Silva okleva to da dozvoli jer su Komunistička partija i Levi blok ranije tražili da Portugal izadje iz NATO i evrozone.\nKavako Silva danas je zatražio od lidera socijalista Antonija Koste da pruži uveravanja da će pod njegovim vodjstvom Portugal ispunjavati svoje medjunarodne obaveze, navodi se u saopštenju iz kancelarije predsednika.\nPortugalski predsednik zatražio je i zvanično razjašnjenje oko drugih aspekata, uključujući i to da li su se Komunistička partija i Levi blok obavezali da odobre godišnji državni budžet socijalista, navodi se u saopštenju.\nVlada desnog centra koja je pobedila na izborima 4. oktobra, bila je primorana da podnese ostavku posle nepune dve sedmice od formiranja jer su te tri partije glasale protiv njenog programa štednje. Prorgam je predvidjao smanjenje potrošnje i ekonomske reforme koje su tražii poverioci da bi Portugalu odobrili 78 milijardi evra pomoći 2011. godine.\nPortugalski šef države takodje sumnja u stabilnost i trajnost vlade koju podržavaju te tri stranke navodi se u saopštenju, u osvrtu na neprijateljstvo koje vlada izmedju njih.\nPredsednik može da odbije pokušaj Koste da postane premijer i postavi tehničku vladu dok se ne održe novi izbori.


RTS :: Uhapšen osumnjičeni za pretnje Mariniki Tepić\nHronika Uhapšen osumnjičeni za pretnje Mariniki Tepić\nčetvrtak, 07. dec 2017, 12:59 -> 18:16\nZbog sumnje da je počinio krivično delo ugrožavanja sigurnosti, osumnjičenom je određeno zadržavanje do 48 časova, nakon čega će biti priveden Višem javnom tužilaštvu u Beogradu.\nInače, osumnjičeni je i ranije upućivao pretnje putem društvenih mreža pojedinim državnim zvaničnicima i drugim javnim ličnostima.\nPredsednik odbora za ljudska i manjinska prava i ravnopravnost polova Meho Omerović pohvalio je akciju policije.\n"Brza i efikasna akcija policije i hapšenje čoveka koji je smrću pretio narodnoj poslanici Mariniki Tepić je za svaku pohvalu. Čestitam na tome predstavnicima policije", naveo je Omerović u saopštenju dostavljenom medijima.\nOmerović je istakao da je ovakav "profesionalan odnos prema svakome kome se preti ili mu je život ugrožen, odlučan obračun sa svima koji krše zakon ili koji bi da budu iznad zakona, pravi način da se poveća poverenje građana u državne institucije".\n"Ovakvim akcijama se šalje i poruka kriminalcima i svima koji čine kriminalna dela da niko ne može biti jači od države", zaključio je Omerović.\nI Pokret slobodnih građana pozdravio je hapšenje osobe za koju se sumnja da je upućivala uvrede, pretnje smrću i pozive na linč poslanice Marinike Tepić.\nU saopštenju, PSG "sa žaljenjem konstatuje da su slučajevi verbalnog i fizičkog nasilja nad političkim protivnicima u Srbiji postali pravilo, dok hapšenje i sankcionisanje nasilnika predstavlja redak izuzetak".\n1 Pao radnik na gradilištu "Beograda na vodi"\n2 Rustem Mustafa: Borci OVK nisu činili ratne zločine\n3 Zaplena marihuane u Novom Sadu\n4 Požar u Savskoj ulici u Beogradu\n5 Izgoreo automobil u blizini škole u Novom Pazaru


ALBANCI UZIMAJU SEVER: Alarmantno stanje na Kosmetu!\nPredsednik Srbije Aleksandar Vučić najavio je da prištinske vlasti, u nameri da oslabe odbranu severa Kosova, u ponedeljak nameravaju da uhapse srpske policajce\nAlbanci pod izgovorom korupcije planiraju da uklone srpske policajce iz sastava KPS-a na severu Kosova, kako bi zaokružili proces koji bi im omogućio da u potpunosti kontrolišu taj deo teritorije.\nPredsednik Srbije Aleksandar Vučić najavio je da prištinske vlasti, u nameri da oslabe odbranu severa Kosova, u ponedeljak nameravaju da uhapse srpske policajce.\nGostujući u Jutarnjem programu RTS-a, Vučić je rekao da ima informacije da prištinske vlasti žele da uhapse 26 pripadnika kosovske policije sa severa Kosova, kao i još 15 osoba, sa ciljem da to područje ostane nezaštićeno.\nSpasić podseća na reči predsednika Srbije da je o namerama Prištine informisao međunarodne institucije. U isto vreme naš sagovornik kaže da je navodna korumpiranost srpskih policajaca razlog za njihovo hapšenje samo „plašt“ pod kojim Albanci kriju druge namere.\n„Time zapravo žele da korumpiraju kompletan sastav srpskih policijskih snaga i da ga tako udalje iz svojih redova čime bi se stvorila ’čista‘ policija, dakle, policija sastavljena od bivših pripadnika terorističke OVK, i tako bi se izbegla mogućnost otkrivanja nekih specijalnih tajnih akcija koje planiraju prema Srbima. Izbeglo bi se i davanje informacija nekim ljudima da se sklone, vezno za lažne potrage prištinskih vlasti koje planiraju protiv njih. Dakle, stvaranjem te čiste albanske policije na Kosovu bio bi zaokružen proces potpune kontrole te teritorije“, zaključuje Spasić.\nPredsednik Internacionalne policijske organizacije Ilija Životić smatra da je upozorenje koje je izneo predsednik Srbije izuzetno značajno, pre svega jer je javno izneo namere Albanaca.\n„Cilj akcije Prištine je slabljenje srpskog društva na Kosovu i Metohiji, kao i unošenje nemira među Srbe, posebno južno od Ibra. Ta akcija nije sigurno spremana dan ili dva, već duže vremena, a ne treba zaboraviti da Albanci ništa ne rade bez saradnje sa zapadnim službama bezbednosti“, ističe naš sagovornik.\nŽivotić napominje da je Srbija upozorila međunarodnu javnost na taj plan pre svega jer smo želeli da se deluje preventivno.\n„Ako se zapadne države naprave nevešte i ne odreaguju na eventualnu akciju Albanaca sebe će time dovesti u neprijatnu situaciju, jer smo ih danima ranije upozorili. Cilj izjave predsednika Srbije je upravo da se očuva mir i da se Albanci odreknu nasilnih akcija“, dodaje Životić.\nOn ujedno podseća i da smo potpisali Briselski sporazum, kojim smo se odrekli određenog stepena moći na Kosmetu, i to ne zato što smo slabi, nego zato što želimo mir. Životić podseća da smo sa naše strane sve uradili.\n„Važno je da ostanemo hladne glave, da pratimo situaciju na terenu i da što više javno opominjemo Zapad, koji je mentor kosovske nezavisnosti, da znamo šta se dešava. Trebalo bi svima da se stavi do znanja da postoji crvena linija i da nećemo dozvoliti da je Albanci pređu“, naglašava on.\nPrema Životićevom mišljenju, Srbi moraju da ostanu mirni, naročito sunarodnici sa Kosmeta, i da svi zajedno ne podležemo provokacijama, već da razmišljamo u pravcu da i Albanci namerno nekada puštaju određene informacije kako bi li uneli nemir među Srbe i naveli nas da se samoorganizujemo i da počnemo da postavljamo barikade.\n„A tako bismo mi ispali zli momci“, mišljenja je Životić, napominjući da moramo da očuvamo mir, ali i da ako dođe do nasilja od strane Albanaca da će Srbija zasigurno imati metode da zaštiti naš narod.\n← Kopriva – lijek iz prirode koji vam pomaže da se riješite deset bolesti\nMaj 18, 2019 admin Komentari isključeni za HRVATI KUPUJU BORBENE AVIONE: Za šta se spremaju?\nOglasila se vojska pred današnji protest: Vrlo napeto u Beogradu\nApril 13, 2019 admin Komentari isključeni za Oglasila se vojska pred današnji protest: Vrlo napeto u Beogradu\nRUSI SE NE ŠALE: Ruski vojni brodovi stigli u Filipine! SPORAZUM SA DUTERTEOM\nApril 10, 2019 admin Komentari isključeni za RUSI SE NE ŠALE: Ruski vojni brodovi stigli u Filipine! SPORAZUM SA DUTERTEOM


Predstavnici vjerskih zajednica pozvali na poštovanje saobraćajnih propisa – Prvi Islamski Web Portal u Crnoj Gori\nPredstavnici vjerskih zajednica pozvali na poštovanje saobraćajnih propisa\npet 9 Muharrem 1434AH - 23/11/2012 od Džemo Redžematović\nNikšić – Predstavnici pravoslavne, katoličke i islamske zajednice ocijenili su da se građani veoma nesavjesno ponašaju u saobraćaju i pozvali ih da poštuju propise.\nPoglavar salezijanske zajednice u Crnoj Gori Don Viktor Ganc\nPoglavar salezijanske zajednice u Crnoj Gori Don Viktor Ganc kao najveći problem označio je prekoračenje brzine.\n„I sveštenici kao i političari, prefesori, policajci, novinari, roditelji bez obzira na koji način učestvuju u saobraćaju snose svoj dio odgovornosti. Samim tim, oni moraju biti primjer poštovanja ne samo saobraćajnih propisa, već uopšte primjer odnosa sa sobom i drugima“, kazao je Ganc na konferenciji o poštovanju saobraćajnih propisa, koju je organizovao Alfa Centar.\nGlavni imam u Nikšiću, Džemo Redžematović\nGlavni podgorički imam Džemo Redžematović kazao je da je konzumiranje alkohola jedan od vodećih uzroka saobraćajnih nezgoda.\n„Svaki onaj koji ne poštuje saobraćajne propise, recimo vozi brzinom većom od dozvoljene može se smatrati i ubicom i samoubicom jer jednostavno ne poštuje ni svoj ni tuđi život“ , kazao je on.\nArhijerejski namjesnik nikšićki Slobodan Jokić pozvao je sve građane na poznavanje i strogo poštovanje saobraćajnih propisa, naročito zbog djece, ukazavši na propuste koje roditelji svakodnevno čine i na taj način daju izuzetno loš primjer.\nArhijerejski namjesnik nikšićki Slobodan Jokić\n“U razgovoru sa predstavnicima Alfa Centra indetifikovali smo nekoliko lokalnih saobraćajnih dilema za čije rješavanje nije potrebno mnogo novca, a koje bi će umnogome uticati na povećanu bezbjednost svih učesnika u saobraćaju” , kazao je on.\nIzvršni direktor ALFA Centra Aleksandar Dedović rekao je da su građani, bez obzira na razlike u poimanju religije, prilično nesavjesni i da olako shvataju učešće u saobraćaju i da smatraju da se nesreće dešavaju isključivo drugima.\nOn je pozvao sve na saradnju i partnerstvo kako bi broj stradalih u saobraćajnim nesrećama bio sveden na minimum.\npreuzeto sa: www.alfacentar.org\nSvečano obilježena Nova hidžretska 1434. u Podgorici\nZavršena osma konferencija Evro-Azijskog vijeća (šura’) u Istanbulu


FoNet | 06. apr 2020.\nNovinarka portala nova.rs Ana Lalić, koja je privedena zbog teksta o stanju u Kliničkom centru Vojvodine, izjavila je u emisiji „Utisak nedelje“ da je privedena zbog krivičnog dela širenje panike i uznemiravanje javnosti, ali da tokom postupka nije imala prilike da pita koga je to uplašila.\nSnimak ekrana, Utisak nedelje Nova S\nOna je rekla da je policija došla sa nalogom za privođenje i pretres stana, ali da je ni tužilac nije informisao detaljnije o čemu se radi, niti je imala priliku da pita koga je to uplašila.\nLalić je rekla da je tekst bio informativnog karaktera, da su njoj o opremi u KC Vojvodine govorila dva lekara i jedna medicinska sestra i da to ne bi objavila da je imala sumnje u njihove navode, a naglasila je da iz KC Vojvodine nisu odgovarali na njena pitanja. Ona je istakla da je njen tekst bio apel da se zaštite oni koji treba da štite građane.\nUpitana šta se dogodilo sa njenim sagovornicima, jer je vlast rekla da zna ko su ljudi koji su govorili o stanju u bolnici, Lalić je rekla da su do podataka ko su ti ljudi u policiji mogli da dođu samo protivzakonito, a da njene sagovornike niko ne bi mogao sada da otpusti, jer nema taj luksuz da otpušta medicinske radnike i da bi bilo jasno da se radi o osveti.\nUrednik BIRN Slobodan Georgiev istakao je da niko nije zabranio novinarima da se bave novinarstvom, te da novinari treba da objavljuju svoje tekstove i da postavljaju pitanja ako to nije zabranjeno, a ocenio je da tekst koji je objavila Lalić nije uperen ni protiv koga. On je rekao da na svim svetskim televizijama lekari govore o uslovima u bolnicama i da niko zbog toga ne hapsi ni lekare ni novinare, niti neko govori o širenju panike.\nGeorgiev je kazao da ljudi moraju da ukažu da nešto nije u redu, jer se tako ne radi protiv države, već se ukazuje na probleme koje treba rešiti. Predsednik Stranke slobode i pravde (SSP) Dragan Đilas ocenio je da tekst nije i ne može da bude uznemiravanje javnosti ili bilo šta slično.\nOn je rekao da se sve svaljuje na predsednika Srbije Aleksandra Vučića, ali da iza njega stoji armija ljudi, da nije on podneo prijavu protiv novinarke, već je to uradio neki direktor. Upitan da li njegov poziv da se penzionerima dozvoli da sat vremena izađu iz kuće i prošetaju vidi kao širenje panike, Đilas je rekao da je veća panika kada Vučić kaže da će beogradska groblja biti mala ako penzioneri prošetaju sat vremena dnevno.\n„Ja mislim da je normalno da svako od nas razmišlja i predlaže, a ne da tvrdi da je to najbolje. Ja stvarno ne vidim zašto je problem da ljudi prošetaju između 18.00 i 19.00 kada je policijski čas i nema nikoga na ulicama“, rekao je Đilas.\nOn je kazao da smatra da treba javno pričati, ali da se niko ne može praviti da ne zna da zbog toga ljudi snose posledice i dobijaju otkaze. Georgiev je rekao da postoji nespremnost vlasti da se bilo šta čuje i da sada i lekari iznesu nekoliko podataka i ne odgovaraju na pitanja novinara nego „pričaju neke svoje priče“, a ako im se postavi potpitanje u tabloidima se piše da se „rešetaju“ ljudi koji su na prvoj liniji fronta.\nLalić je ukazala na hapšenje poljoprivrednika u Silbašu, koji je prema njenim rečima „svučen sa traktora“ i ocenila da mu je verovatno promakla nova mera koju je Vlada donela. Đilas je rekao da je Vučić u kampanji i da on govori da je uradio sve da se spasu građani u Srbiji, ali da se zbog nekih nedisciplinovanih ljudi razboljevaju, a da je drugi deo kampanje „da nije mog prijateljstva sa Si Đi Pingom pola nas bi pomrlo“.\nDodao je da se niko u svetu nije spremio za situaciju sa korona virusom, ali da se zamerke iznose na prvu konferenciju za novinare o korona virusu. Đilas je u emisiji učestvovao putem video-linka i rekao da nema propusnicu za kretanje, niti je tražio, jer sada nije primereno baviti se politikom, što je njegov posao, te da ne zna za šta bi tražio propusnicu i naglasio da će poštovati svaku meru koju država donese, jer sve drugo vodi u anarhiju.\nAna Lalić Hapšenje novinara Izveštavanje o koronavirusu KCV Koronavirus N1\n← Tviter nalog Danasa privremeno blokiran\nStanje vanredno, a „stare mere“ – podela medija, uvrede i seksizam →


SAM :: Održan sastanak partnera projekta Advanced Data Analytics in Business (ADA) u Srpskoj asocijaciji menadžera\nU petak 19. novembra održan je sastanak ADA projekta na kom se diskutovalo o predstojećoj promociji akreditovanih programa za buduće Data Scientist-e i Data Analitičare.\nSrpska asocijacija menadžera je učesnik i partner na ERASMUS projektu pod nazivom Advanced Data Analytics in Business (ADA) u okviru koga u partnerstvu sa četiri najveća univerziteta u Srbiji (Univerziteti u Novom Sadu, Beogradu, Nišu i Kragujevcu) i partnerima sa univerziteta iz gradova EU (Rim, Beč, Solun i Cergy) učestvuje u stvaranja stručnjaka iz oblasti napredne analize poslovnih podataka.\nCilj projekta je da se popuni postojeći gap na tržištu rada i da se kroz saradnju sa kompanijama i drugim zainteresovanim licima razvije održiv studijski program po uzoru na druge slične međunarodne programe, kako bi postao vodeći program za analizu poslovnih podataka u regionu Zapadnog Balkana. Glavni rezultat projekta biće uvođenje novih kurseva i master programa iz oblasti analize podataka na univerzitetima u Srbiji (data analytics), razvoj metodologije predavanja i postavljanje specijalizovanih kurseva za kadrove iz privrede na temu analize poslovnih podataka.\nIdeja za razvijanjem projekta nastala je iz potrebe da zaposleni u kompanijama iz različitih privrednih delatnosti poseduju potrebna znanja i veštine u oblasti analize poslovnih podataka. Cilj je da program omogući obrazovanje budućih eksperata koji će se baviti matematičkim i statističkim analizama, „rudarenjem“ podataka, modelima predviđanja poslovanja, testiranjima podataka, analizom velike količine podataka (big data), mašinskim učenjem i analizom tekstova. Dobro obučeni eksperti sa veštinama da matematičke i statističke analize primene u biznisu predstavljaće ogroman značaj za jačanje konkurentske prednosti kompanija i dalji ekonomski razvoj zemlje.\nSastanku su prisustvovali predstavnici univerziteta i fakulteta iz Beograda, Novog Sada, Niša i Kragujevca kao i predstavnici SAM-a.


MOTOR blog » Dva Audija na podijumu DTM-a Dva Audija na podijumu DTM-a – MOTOR blog\nIspred 140.000 gledalaca (tokom kompletnog vikenda) dva vozača Audi tima su uspela da osvoje podijumski plasman na stayi Hockenheim (poslednja trka u nemačkoj za ovu sezonu) ovogodišnje DTM sezone. Drugo mesto je osvojio Timo Scheider, dok je treće mesto osvojio Mike Rockenfeller.\nScheider je trku startovao kao prvoplasirani, nakon što je zablistao na subotnjim kvalifikacijama, da bi u završnim krugovima trke drugačija Paul di Reste donela rezultat i nakon odlaska u drugi boks, mladi britanski vozač di Resta dolazi na vodeću poziciju. Scheider je do kraja trke morao da čuva pneumatike tako da je di Resta uspeo da zabeleži pobedu.\nScheider je izjavio: “Naravno da sam želeo pobedu na završnoj trci sezone ispred naše publike, ali nisam uspeo u tome. Di Resta je bio beoma brz pa smo morali da adaptiramo našu taktiku kako bi bili agresivniji. Nažalost ni to nije pomoglo, tako da moram da se zadovoljim činjenicom da sam bio najbrži Audi vozač na stazi.”\nMike Rockenfeller, ubedljivo najbrži vozač sa automobilom iz 2008. godine je uspeo da osvoji treću poziciju što je njegov prvi ovogodišnji podijumski plasman. Na četvrtom mestu trku je završio Gary Paffet, koji nije uspeo da sustigne Rockenfellera, ali nije dopustio ni Tomczyk-u i Jarvis-u da ga ugroze, tako da su ova dva vozača trku završila na pozicijama pet i šest.\nDva Audija na podijumu DTM-a was last modified: October 19th, 2010 by Goran Aničić\nAudiDTMMike RockenfellerTimo Scheider


11. Konferencija studenskih projekata IEEESTEC - još jedna nagrada učenicima Tehničke škole - Glas Zaječara\nHome Društvo 11. Konferencija studenskih projekata IEEESTEC – još jedna nagrada učenicima Tehničke škole\n11. Konferencija studenskih projekata IEEESTEC – još jedna nagrada učenicima Tehničke škole\n29. novembra na Elektronskom fakultetu održana je 11. Konferencija studenskih projekata IEEESTEC.\nZa učenike Tehničke škole učešće na konferenciji i neka od nagrada postali su, slobodno možemo reći, tradicija.\nNi ove godine nisu izneverili tu tradiciju i sa konferencije se vraćaju sa TREĆIM mestom u kategoriji praktičnih radova učenika koju su osvojili Nikola Zdravković i Jovan Prvulović za rad „Pametno ogledalo“.\nNagrađenim učenicima i njihovom mentoru Dejanu Nikoliću, nastavniku elektrogrupe predmeta čestitamo na postignutom rezultatu i predstavljanju škole.\nPrethodni tekstPredavanje VELIKE SVETSKE RELIGIJE u Gostoprimnici\nNaredni tekstZaječarci o budućnosti grada: Od rupe do metropole


"TRI SRCA" ZASLUŽENO POBEDILO: Završen 26. turnir u malom fudbalu u Vlaškom Dolu (FOTO) — TPKNEWS\nNaslovna/VESTI/LOKALNE VESTI/“TRI SRCA” ZASLUŽENO POBEDILO: Završen 26. turnir u malom fudbalu u Vlaškom Dolu (FOTO)\n“TRI SRCA” ZASLUŽENO POBEDILO: Završen 26. turnir u malom fudbalu u Vlaškom Dolu (FOTO)\nPred prepunim tribinama na kompletno rekonstruisanom stadionu za male sportove u Vlaškom dolu u ponedeljak, 17. juna završen je turnir u malom fudbalu, koji se u ovom mestu održao 26. put, pobedom ekipe „Tri srca“ iz Vlaškog Dola.\nPobednička ekipa “TRI SRCA”\nOve godine na turniru koji je održan u periodu od 25. maja do 17. juna učestvovalo je 22 izuzetno jake ekipe po priči ljudi iz organizacije ovaj turnir je bio među najboljim, ako ne i najbolji, od početka održavanja, jer su se takmičili izuzetni majstori malog fudbala iz bližnje i dalje okoline, a među njima je bilo i nekoliko što bivših, što sadašnjih futsal reprezentativaca.\nOvako jakoj konkurenciji sugurno su doprenele veoma primamljive nagrade u visini od 370.000 dinara, koje su obezbeđene od uplata za učešće, sredstvima koja je izdvojila opština Žabare, a preostali iznos obezbedili su meštani Vlaškog dola. Prvoplasirana ekipa dobila je 200.000 dinara, drugoplasurana 100.000 a trećeplasirani su zaradili 50.000. Takođe su novčano nagrađeni najbolji igrač i golman turnira sa po 10.000 dinara. Pokrovitelj turnira bila je opština Žabari, dok je fudbalski klub „Pomoravlje“ iz Vlaškog Dola bio zadužn za organizaciju.\nSamo finale u kojem su nastupale ekipe „Bugarin Petrol“ iz Žabara i „Tri Srca“ iz Vlaškog Dola opravdalo je očekivanja prepunog gledališta, blizu 1.000, jer je viđen kvalitetan fudbal sa preokretima i dramatičnim završetkom gde je pobednik odlučen tek posle izvođenja penala.\nBoljim izvođenjem penala ekipa „Tri srca“ došla je do pobede i osvajanja pehara namenjen najboljem timu. Nakon izvođenja penala krajnji rezultat bio je 4:2 za ekipu „Tri srca“, dok je u regularnom delu meča rezultat bio 2:2. Iako je ekipa „Bugarin Petrola dva puta bila u vođstvu fudbaleri iz ekipe „Tri srca“ nisu se predavali pokazavši veliko srce u želji da dođu do pobede. Samo minut pre kraja meča igrajući na sve ili ništa, pošto su poslednjih nekoliko minuta napadalisa golmanom-igračem, uspeli su da izjednače na 2:2. Do kraja je rezultat ostao nepromenjen pa je moralo da se pristupi izvođenju penala, kako bi se dobio pobednik 26. vlaškodolskog turnira u malom fudbalu. Na penal ruletu više sreće i znanja imala je ekipa „Tri srca“ pošto su fudbaleri iz „Bugarin petrola“ potpuno pali psihološki nakon primljenog gola u poslednjem minutu, promašivši oba penala koja su šutirali, tačnije, jednom pogodili prečku a u drugom šutu promašili ceo gol. Oba izvođača iz „Tri Srca“ bila su precizna, tako da su sa svojim drugovima mogli da počnu slavlje, pošto su postali pobednici turnira.\nPre finalne utakmice održan je meč za treće mesto gde je ekipa „Mak Produkta“ iz Topole u uzbudljivom i neizvesnom meču pobedila sa 5:4 ekipu Mesne zajednice iz Svinjareva.\nPehar i novčanu nagradu u iznosu od 200.000 dinara pobedničkoj ekipi „Tri Srca“ predao je predsednik opštine Žabari Jovan Lukić. Poraženoj ekipi „Bugarin Petrol“ pehar za osvojeno drugo mesto i novčanu nagradu od 100.000 dinara predala je predsednica Opštinskog fudbalskog saveza Žabari, Vesna Đorđević, dok je trćeplasiranoj ekipi „Mak produkt“ pripadajući pehar i novčanu nagradu od 50.000 dinara uručio predsednik Skupštine opštine Žabari, Dejan Adamović. Za najboljeg igrača proglašen je Stevan Đorđević iz ekipe Zlatibor apartmani, dok je najbolji golman bio Nenad Obradović iz ekipe Maks luksa. Oni su pored malog pehara dobili i novčane nagrade u iznosu od po 10.000 dinara, koje im je predao jedan od organizatora turnira privrednik iz Vlaškog Dola, Milče rajić. Stefan Đorđević (14) golman ekipe Zlatibor apartmani dobio je prikladan pehar kao najmljađi učesnik turnira\nPrdsednik opštine Žabari izjavio je da se turnir odvijao u veoma poboljšanim uslovima, jer je stadion na kom se održavao turnir sredstvima opštine potpuno renovirao.\n– Za rekonstrukciju ovog objekta opština Žabari izdvojila je pet miliona dinara. Ceo teren, koji je produžen i proširen, dobio je novu veoma kvalitetnu asfaltnu podlogu. Promenjena je i rasveta sa led reflektorima koja je bolja i mnogo ekonomičnija od predhodne. Obnovljene su i proširene tribine, koje sada mogu da prime gotovo hiljadu ljudi. Urađene su još neke infrastrukturne stvari – rekao je prvi čovek Žabara, naglasivši da će opština na čijem je čelu i dalje ulagati, ne samo u sportsku, već i u ostalu infrastrukturu radi poboljšanja životnih uslova građana u žabarskoj opštini.\nPredsednik orgazicionog odbora turnira, privatni preduzetnik Milče Rajić, koji je davne 1994. godine i pokrenuo ovo takmičenje u rodnom selu nije skrivao zadovoljstvo zbog uspešno završenog turnira. – Stvarno, turnir je protekao u najboljem redu, bez ijednog incidenta i problema. Pored kvalitetnih ekipa i utakmica i suđenje je bilo izuzetno. Prateći sadržaj je takođe dobro urađen. Mogu da kažem da je sveukupna organizacija ovog jubilarnog turnira bila među najboljima,ako ne i najbolja, od kada se održava – zadovoljno rekao je Rajić poručivši da će ova uspešna organizacija, njega i ostale buduće članove odbora, naterati da naredne turnire u Vlaškom Dolu organizuju još bolje i kvalitetnije.\nSudijski par iz Požarevca Dragan Nikolić i Nenad Urošev besprekorno su obavili svoj posao bez ijedne primedbe, zašta su javno pohvaljeni od organizatora turnira.


Izazov u primjeni usvojenih međunarodnih standarda | MINA\nNaslovnicaCrna GoraDruštvoIzazov u primjeni usvojenih međunarodnih standarda\nDirekcija za prihvat stranaca koji traže međunarodnu zaštitu\nPodgorica, (MINA) – Crna Gora se može pohvaliti načinom na koji se tretiraju tražioci azila, ocijenio je programski direktor Građanske alijanse, Milan Radović, dodajući da postoji još izazova i problema u primjeni usvojenih međunarodnih standarda.\nPredstavnici Građanske alijanse, Institucije Zaštitnika ljudskih prava i sloboda, Savjeta Evrope i UNHCR-a, danas su posjetili centar za tražioce azila u Crnoj Gori.\nRadović je kazao da je cilj posjete bio da u okviru obilježavanja Međunarodnog dana ljudskih prava daju poseban akcenat i na prava tražilaca azila u Crnoj Gori, na njihov status i položaj.\nOn je dodao da je cilj posjete i da se pošalje poruka javnosti da se mora brinuti o tim ljudima, jer su brojni došli u Crnu Goru zato što su im egzistencija ili bezbjednost bili ugroženi u njihovim državama.\n„Crna Gora se može pohvaliti sa načinom na koji se tretiraju ovi ljudi“, ocijenio je Radović.\nRadović je rekao da ima još dosta izazova i problema koji se ogledaju u primjeni usvojenih međunarodnih standarda.\n„Ali nema značajnijih problema u odnosu na druge države, čak ni na države Evropske unije“, naveo je Radović.\nOn je ocijenio da Crna Gora ima kvalitetne uslove za smještaj tražilaca azila u zgradi u Spužu.\n„Crna Gora nije finalna destinacija, pa ovdje manji broj ljudi ostaje do kraja svoje procedure po zahtjevu za azil, pa manjem broju ljudi koji traže azil možemo odgovoriti kroz kapacitete“, dodao je Radović.\nKako je kazao, dodatno bi trebalo da se radi na integraciji osoba koje su dobile azil u Crnoj Gori.\n„Tu moramo mnogo više da uradimo, počev od učenja crnogorskog jezika i kulture, pa kasnije zapošljavanja, obrazovanja, liječenja, kako bi ta integracija nakon dobijanja statusa bila do kraja implementirana“, istakao je Radović.\nDirektorica Direkcije za prihvat stranaca koji traže međunarodnu zaštitu, Irena Rakočević, navela je da smještajni objekat te direkcije ima kapacitet 104 mjesta.\nOna je kazala da je Ministarstvo unutrašnjih poslova krajem prošle godine u Spužu kupilo parcelu 5,8 hiljada kvadrata, radi proširenja kapaciteta za smještaj.\n„Danas je ovdje smješteno 48 stranaca koji traže međunarodnu zaštitu“, rekla je Rakočević.\nRakočević je istakla da taj podatak varira od jutra do večeri, zato što je Crna Gora za tu kategoriju osoba tranzitna država.\n„Zato imamo situaciju da nekada dođu ujutru, smjeste se, zbrinu, zadovolje neke osnovne potrebe kao što su ljekarski pregled, uzimanje dodatne terapije, odjeće, obuće, odmore se i krenu“, navela je Rakočević.\nOna je rekla da je pandemija koronavirusa usporila migratorna kretanja.\nPrema njenim riječima, iako je Crna Gora za migrante tranzitna zemlja, dešava se da neko i ostane.\n„U ovom trenutku, u Crnoj Gori imamo određeni broj osoba koji su dobili status, a u ovoj godini je za prvih deset mjeseci deset osoba dobilo međunarodnu zaštitu“, kazala je Rakočević.\nRakočević je navela da su osobe koje su dobile međunarodnu zaštitu druga kategorija u odnosu na strance koji traže tu zaštitu.\n„Stranci koji traže međunarodnu zaštitu, a koji se smještaju u objekte direkcije za prihvat imaju pravo na prihvat“, navela je Rakočević.\nOna je pojasnila da pravo na prihvat uključuje ishranu, zdravstvenu zaštitu, besplatnu pravnu pomoć, informativnu pomoć, pravo na rad nakon što prođe devet mjeseci i pravo na jedinstvo porodice.\n„Dok stranci koji su dobili međunarodnu zaštitu, osim tog prava, imaju i niz drugih prava, učenje crnogorskog jezika, tradicije i kulture, pravo na pomoć prilikom smještaja i na koncu imaju pravo na crnogorsko državljanstvo protekom potrebnog vremena“, dodala je Rakočević.\nRakočević je kazala da će se u narednom periodu raditi na povećanju smještajnih kapaciteta u odsjeku Direkcije u Spužu i Božaju.\nKako je kazala, smještajni kapacitet u Spužu će se povećati za 120 mjesta, dok je u odsjeku Božaj planirana igradnja nove zgrade kapaciteta 120 mjesta.


Vesti online / Vesti / Svet / "Žene, ne izlazite noću same"!\n"Žene, ne izlazite noću same"!\nŽene u gradu Estersundu, na severu Švedske, upozorene su da ne izlaze iz kuća noću bez pratnje nakon višestrukih napada stranaca i pokušaja silovanja, javljaju agencije.\nUgrožena bezbednost žena\nPolicija je iznela ovaj neobičan zahtev posle šest brutalnih napada stranaca u periodu od samo dve nedelje. Lokalna policija je takođe saopštila da nikad nisu imali sličnu situaciju u Estersundu, malom gradu na severu Švedske u kome živi oko 45.000 ljudi.\nSvi incidenti dogodili su se posle 20. februara i uključuju napade na otvorenom, gde su počinioci bili nepoznati žrtvama.\n* Migranti će "pojesti" Evropu\nPoslednji napad dogodio se 6. marta, kada su tri muškarca pokušala da siluju ženu u ranim jutarnjim satima 6. marta u centru Estersunda. Žena je uspela da se odbrani i pobegne.\nOna je napadače opisala kao "visoke, mršave, starosti između 18 i 25 godina, kao i da govore švedski sa stranim akcentom", navode agencije.\n"Maltretirali 10-godišnje devojčice"\nSamo nekoliko sati kasnije, policija je primila još jednu dojavu o napadu jednog muškarca na ženu u istom kvartu u centru grada. I u ovom slučaju radilo se o mladiću starom oko 20 godina, strancu, koji je ženu napao bez ikakvog povoda.\nU poslednje 2 nedelje zabežena su još 4 slučaja, uključujući napad trojice muškaraca na jednu ženu, kao i slučaj gde su muškarci maltretirali grupu 10-godišnjih devojčica u centru grada. Mnogi kritikuju ovo upozorenje policije, uključujući predstavnike lokalne vlasti, tvrdeći da žene ne treba da se prilagođavaju nasilnicima.\nŠvedska, koja ima 10 miliona stanovnika, primila je blizu 163.000 migranata i izbeglica 2015. godine, više od bilo koje druge evropske državi po glavi stanovnika.\nSVET Užas: Grupno silovanje devojčice prenosili uživo na Fejsbuku\nSVET Stokholm u plamenu: Rat demonstranata i policije


Banja Luka: Od 1. januara elektronska građevinska dozvola - Biznis Info\nYou are at:Home»Ekonomija»Banja Luka: Od 1. januara elektronska građevinska dozvola\nBy BiznisInfo on\t 16/11/2019 Ekonomija\nGrad Banja Luka će, od 1. januara iduće godine, započeti pilot projekat elektronske građevinske dozvole, u okviru razvoja koncepta „pametnog grada“, najavio je prošle sedmice gradonačelnik Igor Radojičić.\nRadojičić je precizirao da se ova novina uvodi na osnovu koncepta „pametnog grada“, jednog od četiri cilja iz desetogodišnje Strategije razvoja Banje Luke.\n– Od 1. januara započinjemo pilot projekat elektoronske građevinske dozvole koji predstavlja veoma zahtjevan poduhvat sa mnogo otvorenih pitanja. Treći veliki projekat je uspostavljenje komunikacijskog centra u gradu gdje će građani sve objedinjene informacije moći dobiti na jednom mjestu. MUP RS trenutno sprovodi projekat uspostavljenja mreže kamera na području grada. Takođe, imamo i apliakciju „Građanska patrola“ putem koje građani mogu prijaviti sve komunalne probleme u gradu koje primijete – kazao je Radojičić.


Javni poziv za izbor kandidata za Komisiju za raspodjelu sredstava NVO - Vijesti | Radio Televizija Budva - Budva Crna Gora\nRadio Budva Live: Azra - Marina\nPredsjednik Opštine Budva Dragan Krapović uputio je Javni poziv nevladinim organizacijama za izbor dva kandidata za članove Komisije za raspodjelu sredstava nevladinim organizacijama.\nNevladine organizacije registrovane u Crnoj Gori, sa sjedištem u Budvi, treba da predlože kandidate za članove Komisije i svaka NVO ima pravo da predloži samo jednog kandidata.\nZainteresovane nevladine organizacije dužne su da na Pisarnici Opštine Budva predaju u zatvorenoj koverti rješenje o registraciji NVO; biografiju kandidata sa imenom i prezimenom i kontakt adresama, stručnim kvalifikacijama sa radnim i profesionalnim referencama; status i radno iskustvo u nevladinim organizacijama; izjavu kandidata da nije poslanik, odbornik ili član organa političke partije, kao ni javni funkcioner, rukovodeće lice, lokalni službenik ili zaposleni u javnim službama čiji je osnivač Opština i izjavu ovlašćenog lica za zastupanje nevladine organizacije da u toku mandata svog kandidata neće kandidovati projekte ili programe za dodjelu sredstava po konkursu koji raspisuje predsjednik, a koji sadrži odredbu o prihvatanju odgovornosti po članu 244 Krivičnog zakona Crne Gore.\nRok za podnošenja predloga je 15 dana od dana objavljivanja poziva.\nPredloge kandidata sa dokumentacijom nevladina organizacija predaje na pisarnici Opštine Budva sa naznakom - Sekretarijat za lokalnu samoupravu - predlog za člana Komisije za raspodjelu sredstava nevladinim organizacijama, svakog radnog dana od 8 – 14 časova.\nPredlog će biti razmotren samo ako je dostavljen uz svu potrebnu dokumentaciju u naznačenom roku.\nNakon isteka roka za predaju dokumentacije po pozivu, radna grupa imenovana rješenjem predsjednika Opštine, utvrdiće listu kandidata u roku od tri dana.\nNakon utvrdjivanja liste kandidata, radna grupa obavjestiće sve nevladine organizacije, sa predloženim kadnidatima, da imaju pravo da izaberu, tajnim glasanjem, svoje predstavnike u Komisiji za raspodjelu sredstava nevladinim organizacijama.


NCR planira nova ulaganja u Srbiju - Bizlife.rs\nNCR planira nova ulaganja u Srbiju\n14:45 Beograd, 19.02.2014.\nNCR Corporation, koja u beogradskom centru zapošljava 900 radnika, namerava da u naredne četiri godine širi delatnost u Srbiji i uloži još 320 miliona dolara.\nTo je potvrđeno u razgovoru premijera Ivice Dačića sa predstavnicima ove američke kompanije koja se bavi elektronskim i tehnološkim uslugama u oblasti finansija, trgovine, ugostiteljstva, industrije.\nNa sastanku je naglašeno da su tokom prošlogodišnje posete premijera Dačića Sjedinjenim Američkim Državama sa rukovodstvom ove kompanije dogovoreni dalji pravci njenog razvoja u Srbiji.\nDelegacija NCR razgovarala je i sa predsednikom Tomislavom Nikolićem koji je tom prilikom istakao da su u prethodne dve godine u Srbiji stvoreni povoljni uslovi za privlačenje stranih investitora i da je došlo vreme da se takav poslovni ambijent iskoristi.\nNikolić istakao da ova američka kompanija nije pogrešila što je odlučila da investira u Srbiji, kao što neće pogrešiti ni ako se odluči za dodatne investicije, saopštila je Pres služba predsednika.\nNikolić je rekao da uspešno poslovanje firme kao što je NCR, nedvosmisleno podiže ugled Srbije u svetu i šalje jasan znak drugim investitorima da je Srbija moderna, pravna, uređena zemlja u kojoj je moguće profitabilno poslovati.\nNa čelu delegacije bio je potpredsednik kompanije Peter Dorsman koji je rekao da se NCR odlučio za Srbiju u konkurenciji sedam evropskih zemalja, jer su procenili da su u njoj najbolji uslovi poslovanja i da pruža mnogo veće pogodnosti, poput visokokvalifikovanih radnika.\nPotpredsednik kompanije NCR rekao je da trenutno u ovoj firmi radi 1.000 zaposlenih, a da je plan da se do kraja ove godine kompanija toliko proširi da će broj zaposlenih biti udvostručen, navedeno je u saopštenju.\ninvesticije ivica dačić nikolic Srbija


Vojni penzioneri: Ako je država vratila stabilnost, vratite nam penzije\nProtest penzionera, oktobar 2017/ Foto: FoNet, Zoran Mrđa\nUdruženje sindikata penzionisanih vojnih lica Srbije pozvalo je juče Vladu da prestane da primenjuje zakone na osnovu kojih su pre tri godine smanjene penzije, budući da je takva odluka pravdana potrebom za fiskalnom konsolidacijom, a da se sada najviši predstavnici države hvale da su uspeli da u zemlji povrate finansijsku stabilnost.\nPredsednik tog udruženja Jovan Tamburić kazao je da je smanjenje penzija iz novembra 2014. bilo ne samo neustavno, već i nemoralno. On smatra da je cela ideja oko umanjenja penzija imala i skrivene motive, među kojima je umanjenje poverenja građana u Fond PIO, kako bi se sve više ljudi okrenulo privatnim fondovima; zatim reformu Fonda PIO u pravcu ukidanja državnih garancija za obaveze fonda i smanjenje obaveza poslodavcima na ime uplata doprinosa. Tamburić je predstavio kampanju udruženja pod nazivom “Da stavimo tačku na pljačku penzionera”, koja za cilj ima izmene zakona kojima su umanjene penzije, vraćanje penzija, ali i štete koja je nastala njihovim smanjivanjem. On je rekao da je udruženje odlučno da, preko domaćih sudova, natera Ustavni sud Srbije da se ponovo izjasni o tom pitanju, da pokrene i Narodnu inicijativu, ali da namerava da se, u slučaju potrebe, obrati za pomoć i sudu u Strazburu.\nA predsednik Vojnog sindikata Srbije Novica Antić istakao je da država s jedne strane smanjuje garantovana prava iz oblasti penzijskog osiguranja i produžava radni vek, dok sa druge spokušava da suzbije rad sindikata koji se iskreno bore za unapređenja prava radnika. On je naglasio da je, zbog toga, neophodno objedinjavanje svih autentičnih sindikata koji nisu spremni da ignorišu sve goru socijalnu sliku u Srbiji u ozbiljan socijalni front, koji će moći da odgovori na svakodnevna umanjenja prava zaposlenih i penzionera.\nBIRODI traži ostavku direktora Agencije za borbu protiv korupcijeCRTA: Vlast mnogo više zastupljena u medijima od opozicije


Licence na maternjem jeziku | Autonomija\nLicence na maternjem jeziku\nPedagozi iz Vojvodine će konačno ispite za licence moći da polažu u Vojvodini, i to na maternjem jeziku\nNakon dvogodišnjeg natezanja, pedagozi iz Vojvodine konačno za dobijanje licence neće morati da putuju u Beograd, već će počev od ovog meseca odgovarajuće ispite moći da polažu u Vojvodini, i to na maternjem jeziku. Takozvanim omnibus-zakonom, naime, dodeljivanje licenci i sprovođenje odogovarajuće ispitne procedure preneto je u nadležnost pokrajinske administracije, ali je praktičnoj primeni prethodilo dvogodišnje natezanje sa nadležnim ministarstvom u Beogradu.\nZaposleni u prosveti, naime, obavezni su da polože odgovarajući ispit za dobijanje licence, kako bi njihov status bio zakonit. U delu obrazovnih ustanova, međutim, prećutno se prelazilo preko tog uslova, naročito u slučaju pripadnika nacionalnih manjina, budući da se čekala primena Zakona o nadležnostima Vojvodine, odnosno mogućnost da pedagozi te ispite mogu da polažu bliže mestu stanovanja, na teritoriji Pokrajine, kao i da polažu na maternjem jeziku.\nU septembru je led konačno probijen i u nadležnom ministarstvu je za ovo dobijeno je zeleno svetlo, a na koje se čekalo dve godine. Pokrajinski sekretarijat za obrazovanje, upravu i nacionalne zajednice odmah je započeo sa pripremama za održavanje ispita i tokom decembra je već 154 pedagoga i stručnih saradnika iz pretškolskih ustanova moglo da dobije licencu na području Vojvodine. Prema rečima sekretara ovog sekretarijata Andora Delija, oko 1500 pedagoga već godinu i po-dve čekaju da dođe kraj natezanju između Beograda i Novog Sada, kako bi mogli da dođu do licence, potrebne za posao kojeg obavljaju. Deli je za „Mađar so“ rekao da je namera sekretarijata da se ubrzanim tempom, čak i sa po dva-tri ispitna dana tokom meseca, po mogućstvu već tokom godine nadoknadi zaostajanje do kojeg je došlo zbog odugovlačenja beogradske administracije.\n– Nakon što je Pokrajina 2009. dobila ovu nadležnost, u ministarstvu smo bili suočeni sa prilično velikim otporom i nisu baš hteli da prenesu ni ovu nadležnost. Strepeli su da će biti lišeni dodatnih prihoda od organizovanja ispita. Jedno vreme su se pozivali na to da se radi novi pravilnik o ispitima za licence koji će slediti standarne EUi da to je razlog odlaganja. Na kraju nam je već bilo dosta od obećanja i inicirali smo pregovore, a nakon nekoliko krugova usaglašavanja, konačno smo uspeli da uverimo ministarstvo – izjavio je Deli.\nPokrajinski sekretar za obrazovanje je rekao i da će usmeni ispiti koji podrazumevaju poznavanje zakona u oblasti prosvete, kao i većina nastavnih časova biti organizovani u Novom Sadu, u pretškolskim ustanovama i školama ovog grada. Izuzetak će biti učinjen u slučaju onih manjinskih jezika na kojima nema organizovanog obrazovanja u Novom Sadu. Prvi ispiti za licence na mađarskom jeziku uslediće u Novom Sadu tokom januara, u periodu nakon zimskog raspusta.


SAVETI STRUČNJAKA Kako se zaštititi od zagađenosti vazduha\nLekarima se, zbog zagađenosti vazduha, poslednjih dana obraća sve više pacijenata sa smetnjama vezanim za respiratorni i kardiovaskularni sistem.\nNajviše su ugroženi hronični bolesnici, posebno srčani i plućni, deca, trudnice i starije osobe, ali i zdrave osobe koje dugo borave na otvorenom prostoru.\nLekari objašnjavaju da povišene vrednosti štetnih čestica otežavaju disanje, jer ne dozvoljavaju dovoljnu zasićenost kiseonika u krvi i plućima, posebno kod hroničnih bolesnika, starijih osoba i male dece.\nVAZDUH PUN ČAĐI I DIMA Banjalučani se pitaju šta udišu\nVELIKO AEROZAGAĐANJE U Sarajevu ponovo zabeležen industrijski sneg (VIDEO)\nU Zavodu za zaštitu zdravlja FBiH kažu da je naročito povećan broj akutnih infekcija gornjih i donjih delova respiratornog sistema, a građani se najčešće žale na „grebanje u grlu“, curenje iz nosa, kašalj.\n-Dugoročan boravak u sredinama s visokim nivoom aerozagađenja je važan faktor rizika za obolevanje od hroničnih respiratornih i kardiovaskularnih bolesti, kao i do pogoršanja već postojećih oboljenja. Istraživanja su pokazala da u gradskim sredinama u kojima građani udišu veće količine štetnih gasova i čestica, više i obolevaju od hroničnih opstruktivnih plućnih bolesti, odnosno, bronhitisa, astme, emfizema – kažu u ovom zavodu, piše Srpskainfo.\nS ciljem prevencije akutnih i hroničnih bolesti koje nastaju kao posledica aerozagađenja, građanima, između ostalog, savetuju da smanje kretanje na otvorenom, naročito u jutarnjim i večernjim satima, sve do pojave padavina ili jakog vjetra koji će omogućiti bolji kvalitet vazduha.\n– Hroničnim bolesnicima, ali i zdravim osobama, naročito deci, preporučuje se da što više vremena provode na svežem vazduhu i sredinama sa niskim nivoom aerozagađenja, a hronični bolesnici treba na vreme da uzimaju propisanu terapiju i da idu na redovne kontrole kod lekara. Naročito je važno da hronični bolesnici, starije osobe, mala deca i trudnice ne borave u zadimljenim i neventiliranim prostorijama. Takođe se ne preporučuju vežbe i trčanje na otvorenom, jer se na taj način, zbog dubokog disanja, veće količine štetnih čestica unose u pluća. Treba smanjiti konzumiranje cigareta u zatvorenim prostorijama, a pri boravku na otvorenom koristiti zaštitne maske za aerozagađenje. Dobro bi bilo smanjiti korištenje privatnih automobila, koristiti sredstva javnog gradskog prevoza, te smanjiti korištenje čvrstog goriva, pogotovo uglja, koji ima loš kvalitet. Preporučuje se uzimanje dovoljne količine tečnosti, naročito toplih napitaka, te i voća i povrća, zbog unosa vitamina i minerala – savjetuju u ZZJZ.\nNošenje hirurških maski\nLAKŠE SE DIŠE Promena vremena popravila kvalitet vazduha, posebno u OVIM DELOVIMA\nTRUDNICE I STARIJE OSOBE POSEBNO UGROŽENI Stanovnici u okolini Sarajeva udišu loš vazduh\nOPASAN PO STANOVNIŠTVO Vazduh u Sarajevu i jutros VRLO NEZDRAV\nHrvatska od sutra zatvara sve prelaze za pogranični promet sa BiH\nREŠAVANJE PROBLEMA ONLAJN Štab za vanredne situacije sednicu održao "na daljinu" (VIDEO)\nPrednosti tehnologije i mogućnost održavanja i važnih sastanaka “na daljinu” danas je iskoristio i Republički štab za vanredne situacije, koji je prvi put održao online sednicu.\nTREĆA ŽRTVA U DANU U Bihaću preminuo muškarac zaražen korona virusom\nKrizni štab Ministarstva zdravstva USK obavestio je da je danas u poslepodnevnim časovima preminuo jedan pacijent na Infektološkom odelu Kantonalne bolnice u Bihaću.\nTrenutno su u Republici Srpskoj pod zdravstvenim nadzorom 10.393 osobe, a nadzor je završen kod 10.032 osoba.\nREŠENE NEDOUMICE Cvijanovićeva razgovarala sa bošnjačkim predstavnicima u RS o vanrednom stanju\nPredsednik Republike Srpske Željka Cvijanović izjavila je Srni da današnji sastanak sa potpredsedavajućim Veća naroda Srpske iz reda bošnjačkog naroda Mihnetom Okićem i poslanikom u Narodnoj skupštini Edinom Ramićem nije nije bio u funkciji davanja garancija, jer su neke stvari logične, ali jesu uklonjene nedoumice.\nPOŽAR U BANJALUCI Gorela porodična kuća, vatrogasci sprečili ŠIRENJE BUKTINJE\nU požaru koji je danas oko podneva izbio na privatnoj kući u banjalučkom naselju Lazarevo nema povređenih, ali je pričinjena materijalna šteta, saznaje Srpskainfo.\nOdluka o proglašenju vanrednog stanja u Srpskoj sutra stupa na snagu\nVeće naroda Republike Srpske obavestilo je Narodnu skupštinu da su se svi klubovi naroda izjasnili da Odluka o proglašenju vanrednog stanja u RS ne ugrožava vitalni nacionalni interes ni jednog od konstitutivnih naroda, saznajemo u parlamentu Srpske.\nProcedura nalaže da su svi oni koji prelaze granicu BiH i dolaze na teritoriju RS u obavezi da se jave u karantine pri graničnim prelazima, objašnjava ministar zdravlja i socijalne zaštite RS Alen Šeranić.\nDirektor Studentskog doma u Banjaluci o uslovima u kojim borave zaraženi pacijenti iz RS\nSvi problemi koje su pacijenti imali na početku su rešeni. U sobama je toplo, ima tople vode, a pacijentima se služe tri obroka dnevno, uz obavezno voće, dok o higijeni brinu profesionalci, firme koje su sertifikovane za to.\nTEŽAK DAN ZA PRIJEDOR Preminuo prvo zaraženi, na korona virus pozitivna medicinska sestra\nPrvi Prijedorčanin koji je zaražen virusom korona izgubio je bitku za život, a istovremeno u ovom gradu pojavila se nova, odnosno treća osoba koja je zaražena.\nNEMICA KRIJUMČARILA MIGRANTE U BiH Napravila tajni prostor u vozilu, graničari su je UHVATILI\nSud BiH potvrdio je optužnicu protiv državljanke Nemačke Rasl Beatriks (58), koja se tereti da je u svom vozilu pokušala preko granice prokrijumčariti dvojicu ilegalnih migranata iz Bangladeša.\nZbog nepoštovanja Zaključka Republičkog štaba za vanredne situacije o ograničenju i zabrani kretanja osoba na teritoriji Republike Srpske u protekla 24 časa sankcionisano je 49 građana u Republici Srpskoj, saopštenno je iz policije.\nGranična policija BiH obaveštena je od strane Hrvatske da će od sutra privremeno zatvoriti sve granične prelaze za pogranični promet.


"Food eliminator" odigran u Kaknju – Kakanj-X\n"Food eliminator" odigran u Kaknju\nU velikoj sali Doma kulture u Kaknju, sinoć (10.09.2014.) sa početkom u 19:30h, kakanjska publika je imala priliku da pogleda odličnu regionalnu, ovogodišnju hit komediju “FOOD ELIMINATOR”, produkcije “Altteatra” iz Sarajeva.\nMilan Pavlović, nama poznatiji kao Dino Mehmeda Mujkić sa ostatkom svoje ekipe koju su još činili: Haris Gigo Aljević, Slaven Vidak i Staša Dukić, očarali su svojom urnebesnom hit komedijom sve ljubitelje pozorišta koji su bili prisutni.\nTo su pokazale i reakcije publike koja po završetku predstave uz veliki aplauz i vidno zadovoljstvo, pa i smijehom do suza nije ostala ravnodušna.\nMilan je na samo sebi svojstven način, uz humor, dočarao karaktere i likove sa kojima se susrećemo u svakodnevnom životu.\nPredstava je pratila život i sudbinu porodice, njegovo putovanje svijetom, slikanje sa poznatim ličnostima a da li se njegov san da oženi Severinu ispunio, imali su priliku da saznaju samo oni prisutni, dok onima koji to nisu uspjeli ostaje žal i prilika da će nekada saznati, nadamo se ponovo u našem Domu kulture u Kaknju.\nNa kraju možemo reći da nam je žao da nije bilo više posjetilaca, čemu je doprinijela i jaka kiša pred samu predstavu.\nDom kulturefood eliminatorKakanj


Bez incidenata - Dnevni list Danas\nPočetna » Politika » Bez incidenata\nPrimena sporazuma o upravljanju prelazima počela na Jarinju i Merdaru\nU skladu s briselskim dogovorom visokog predstavnika EU Ketrin Ešton s premijerima Srbije i Kosova Ivice Dačića i Hašima Tačija, juče ujutru na administrativnim prelazima Merdare i Jarinje počela je primena sporazuma o integrisanom upravljanju prelazima (IBM). Do kraja godine sporazum bi trebalo da zaživi i na Brnjaku i Končulju.\n0Piše: Jelena Tasić 10. decembra 2012. 18.18\nPočetak sprovođenja IBM, kako javljaju agencije, odvija se bez problema, iako kompletni radovi na Jarinju nisu završeni. Eštonova je juče izrazila zadovoljstvo zbog primene dogovora, a Dačić je poručio da je „Vlada Srbije potvrdila kredibilitet da je svesna odgovornosti i preuzetih obaveza od prethodne vlade“.\nDejan Pavićević, šef vladinog tima za tehnički dijalog s Prištinom, kaže za Danas da nema bitne razlike u proceduri između Merdara i Jarinja – prelazi se s ličnom kartom, osim što na Jarinju, u skladu s garancijama Vlade Srbije, nema naplate carine i drugih dažbina. Kao i do sada, roba s prelaza na severu KiM carini se u južnom delu Kosovske Mitrovice.\nNa pitanje Danasa do kada važe vladine garancije za sever, Pavićević odgovara da „režim na Jarinju važi do daljeg, jer nije vremenski ograničen, a da se, kako je najavio premijer Dačić, 10. januara u Briselu nastavljaju pregovori o neusaglašenim pitanjima“.\nZvaničnom otvaranju prelaza na Jarinju juče su prisustvovali, osim Pavićevića, i savetnik kosovskog ministra unutrašnjih poslova Fisnik Redžepi, šef kosovske carine Naim Huruglica i predstavnici Euleksa i Kfora. Na Jarinju je postavljeno šest kontejnera – MUP Srbije dobio je tri, isto toliko i nekoliko desetina metara udaljeni predstavnici Euleska i KPS, javljaju agencije. Na Merdaru, gde su sada jedan pored drugog dva punkta – MUP Srbije i KPS, bio je ministar unutrašnjih poslova Kosova Bajram Redžepi.\n„Prezadovoljni smo primenom ovog sporazuma. Podržavamo sve dogovore, koje su Beograd i Priština spremni da sprovedu“, izjavila je na Jarinju Irina Gudeljević, portparol Euleksa, koja kaže da Misija EU „na prelazu ima carinu i policiju da obavlja kontrolu“.\nPrema rečima Fisnika Redžepija, na Jarinju su tri carinika Kosova i dvojica iz Euleksa. Redžepi napominje da se „ništa ne menja u režimu osiguranja, koje obe strane plaćaju kada prelaze administrativnu liniju“.\nVojislav Koštunica, predsednik DSS, pozvao je juče sudije Ustavnog suda Srbije da se izjasne o inicijativi te stranke za ocenu ustavnosti vladinih uredbi zasnovanih na sporazumima s Prištinom. On je upozorio USS da je „ćutanje najgore rešenje“ i ocenio da briselski dogovori „sa stanovišta međunarodnog i domaćeg prava uspostavljaju međudržavnu granicu između Srbije i KiM“.\nZa razliku od Tačija, koji je još prošle nedelje obavestio Skupštinu Kosova da je spreman da podnese izveštaj o poslednjoj rundi pregovora, što će uraditi 12. decembra, Dačić se neće pojaviti ni na današnjoj sednici Odbora za KiM Skupštine Srbije. Milovan Drecun, predsednik Odbora za KiM, kaže za Danas da premijera nije ni zvao, zato što izveštaje o radu treba da podnesu šefovi vladinih kancelarija za KiM i tehnički dijalog s Prištinom Aleksandar Vulin i Dejan Pavićević, kao i predstavnici Tužilaštva za ratne zločine, zbog slučaja Haradinaj.\nNikolić s patrijarhom, ali ne o Kosovu\n– Patrijarh srpski Irinej izjavio je za Danas da njegov jučerašnji susret s predsednikom Srbije Tomislavom Nikolićem ni u kom slučaju ne treba dovoditi u vezu s početkom primene IBM, niti se može tumačiti kao podrška politici državnih vlasti po ovom pitanju. Poglavar SPC kaže za naš list da je na sastanku u Predsedništvu Srbije načelno razgovarano o obeležavanju 1.700 godišnjice Milanskog edikta. Patrijarh Irinej i predsednik Nikolić su pokrovitelji proslave ovog jubileja u Srbiji.\nSprema se Končulj\nVranje, Bujanovac – Administrativni prelaz Končulj kod Bujanovca biće stavljen u funkciju po sistemu IBM kada budu završeni svi građevinski radova na punktu, izjavio je za Danas načelnik Policijske uprave u Vranju Slađan Velinović. „Početak primene IBM odlaže se do daljeg zbog toga što u dužini od oko 2.850 metara nisu završeni svi radovi na dovođenju struje i vode i postavljanju optičkog kabla“, rekao je Velinović. Kako Danas saznaje, prelaz Končulj biće izmešten sa sadašnje pozicije za oko kilometar prema području KiM, do mesta „Eminova česma“. V. Ristić\nProtest „Nikad granica sa Kosovom“\nZbog početka primene IBM na Jarinju i Merdaru, nekoliko hiljada građana sinoć je u centru Beograda protestovalo zbog „postavljanja granice između centralne Srbije i KiM“. Protestni marš pod nazivom „Nikad granica sa Kosovom“ organizovalo desetak organizacija, koje sebe nazivaju patriotskim. Uz zvuke „Marša na Drinu“, učesnici protesta krenuli su od Saborne crkve, pored Predsedništva i Vlade Srbije do Hrama Svetog Save na Vračaru, tražeći prekid pregovora Beograda i Prištine, daljih evropskih integracija i izdaje KiM, državnih i nacionalnih interesa Srbije. Zamenik predsednika opštine Kosovska Mitrovica Momir Kasalović optužio je predsednika Srbije i prvog potpredsednika vlade Tomislava Nikolića i Aleksandra Vučića da „vrše pritisak na Ustavni sud da se ne izjasni o sporazumuma Beograda i Prištine“, nazivajući ih „novim evrofanaticima“. Demostranti su nosili srpske zastave i transparente: „Nikad granica – Kosovo je Srbija“, „Tamo gde je Gračanica ne sme biti granica“, „Glavu za Kosmet“. Skup, koji je protekao bez incidenata, obezbeđivale su jake policijske snage. Organizatori su najavili da je sinoćni protest samo početak, jer „ni po koju cenu neće odustati od borbe za KiM“.


U Beograd sa tri pojačanja (VIDEO) – ZoomUe\nby Zoran Kanacki · 2 децембра, 2019\nUŽICE – U poslednjoj utakmici devetog kola Košarkaške lige Srbije Sloboda gostuje u Beogradu istoimenom domaćinu.\nKošarkaši Slobode putuju na megdan ekipi Beograda, ekipi koja je poslednja na tabeli sa skorom od jedne pobede i sedam poraza. Radi se o najmlađoj ekipi u Košarkaškoj ligi Srbije i nijednog trenutka se ne sme potceniti snaga ovog rivala. To su perspektivni momci, najkvalitetniji u svojoj generaciji i to mora sve vreme da bude u glavama košarkaša Slobode. Vladimir Lučić radi na tome u pripremi utakmice jer nijedna unapred nije dobijena, već svaka mora „rudarski“ da se odradi i to jedino garantuje uspeh. Trener Slobode je izuzetno zadovoljan najnovijim pojačanjima. Radi se o Bogdanu Tejiću koji je 2001 godište, a je nastupao za Dinamik koji je odlučio da raspusti tu generaciju pa se mladi Užičanin odlučio za povratak u svoj grad i da zaigra za Slobodu. Tu je i Ranko Simović rođen 1999. godine, igrač koji je potekao u Crvenoj zvezdi i FMP-u a igrao je ABA 2 ligu za Vršac. Pored njih dvojice stigao je i Đorđe Pažin koji nije uspeo da ubedi struku u Partizanu da zaslužuje ugovor, pa se opredelio da svoj kvalitet pokaže i unapredi radom i igrama u Slobodi u koju stiže iz FMP, a rođen je 2001. godine. Pažin je sa selekcijom Srbije do 16 godina osvojio bronzanu medalju na EP 2017. godine u Podgorici, prošao je sve mlađe selekcije naše zemlje. Sva trojica su već registrovani i biće u sastavu za duel sa Beogradom.\nStefan Simić je sa 23 godine jedan od iskusnijih igrača Slobode. U Užicu je več duže vreme i svojim odnosom prema klubu i igri postao je miljenik navijača. Nema utakmice u koju ulazi sa parolom „lako ćemo“ jer zna da to može da bude pogubno po ekipu. Ne želi ulogu favorita protiv Beograda ali pobeda je jedina opcija.\nLučić je i dalje ne može da računa na Ćubića, ali njegov povratak na teren se očekuje u toku naredne sedmice. Utakmica između Beograda i Slobode igra se u ponedeljak u 19 sati.\nNovine u programima Fonda za razvoj i RAS-a\nby Vesna Đurović · Published 10 априла, 2019\nNext story Zlatne karatistkinje Lidija i Jana\nPrevious story Požeški gimnazijalci najbolji na Festivalu nauke u Kragujevcu


Grci najavljuju: Završena saudijska odiseja - Prijović se vraća u PAOK | Novosti.RS\nGrci najavljuju: Završena saudijska odiseja - Prijović se vraća u PAOK\nnedelja, 14. 06. 2020. u 19:07\nAleksandar Prijović Foto: EPA\nAleksandar je iz PAOK prešao u Saudijsku Arabiju, u Itihad iz Džede, a prvi problemi sa novim klubom nastali su kada su počela da kasne ugovorena primanja\nALEKSANDAR Prijović izgleda definitivno završava svoju saudijsku odiseju i vraća se u Grčku. Tamošnji mediji pišu da sjajni napadač i reprezentativac Srbije želi da se vrati u solunski PAOK za koji je nastupao od 2017. do 2019. godine. Inače, nije tajna da je i Crvena zvezda u poslednje dve godine dva puta zvala Prijovića koji je tražio platu od 600.000 evra.\nAleksandar Prijović je iz PAOK prešao u Saudijsku Arabiju, u Itihad iz Džede, a prvi problemi sa novim klubom nastali su kada su počela da kasne ugovorena primanja, pa će se ovom stavkom verovatno pozabaviti i disciplinska komiisja FIFA.\nPodsetimo, Prijovićev ugovor bio je težak čak 24 miliona evra. Sjajni centarfor je tokom pandemije virusa korona imao i problema sa zakonom u Srbiji, kada je tokom policijskog časa zatečen sa većom grupom ljudi u restoranu jednog beogradskog hotela, pa mu je čak određen i tromesečni kućni pritvor uz dozvolu da u samo u određenom vremenu može da trenira sa Čukaričkim.


Havarija na magistralnom vodu -\nSopštenje JKP „Vodovod i kanalizacija“ Zrenjanin.\nNakon uklanjanja stabla i korenja koji su onemogućavali pristup mestu kvara započeti su radovi na sanaciji havarije na magistralnom vodu vodovodne mreže u ulici Cara Dušana. Zbog obima kvara i njegove specifičnosti radovi će potrajati više časova.\nU prepodnevnim časovima došlo je do havarije na magistralnom vodu vodovodne mreže u blizini raskrsnice ulica Cara Dušana i Slovačke u gradskom naselju Gradnulica.\nOdmah po saznanju ekipe JKP „Vodovod i kanalizacija“ Zrenjanin su izašle na teren i započele radove na sanaciji kvara. Prilazak neposrednom mestu kvara onemogućavalo je razgranato korenje velikog stabla, zbog čega su angažovani radnici Elektrodistribucije da isključe struju kako bi radnici JKP „Čistoća i zelenilo“ bezbedno uklonili stablo i korenje. Pomenuti radovi završeni su oko 14 časova, čime su stvoreni uslovi za otpočinjanje sanacije kvara na magistralnom vodu. Kvar na magistralnom vodu je većeg obima i zbog specifičnosti samih radova trenutno se ne mogu dati precizne procene kada će radovi biti završeni, a sigurno je da će potrajati više časova.\nZahvaljujući angažovanju radnika na terenu, dok traju radovi obezbeđeno je vodosnabdevanje većem delu grada koji se snabdeva vodom sa ovog magistralnog voda, a bez vode su trenutno deo ulice Cara Dušana, Slovačke i ulica koje gravitiraju ka Karađorđevom parku. Tokom izvođenja radova postoji mogućnost povremenog pada pritiska vode u mreži.\nDo zamućenja vode u delovima grada koji se snabdevaju vodom sa ovog magistralnog voda došlo je zbog pomenute havarije.\nJKP „Vodovod i kanalizacija“ Zrenjanin se zahvaljuje sugrađanima koji su trenutno bez vode na strpljenju i razumevanju.


31. Jan 2000 21:28 (GMT+01:00)\nMOSKVA - Američki državni sekretar Madlen Olbrajt izjavila je u ponedeljak u Moskvi da Rusija i SAD imaju "očigledno" različite stavove o situaciji u Čečeniji, i upozorila da bi nastavak vojnih dejstava u Čečeniji mogao da dovede "do sve veće izolacije" Rusije u svetu.\nNa zajedničkoj konferenciji za novinare sa ruskim ministrom spoljnih poslova Igorom Ivanovom, posle razgovora, ona je navela da je upozorila Ivanova da postoji opasnost da Rusija "plati na međunarodnom planu" za akciju u Čečeniji.\nPo njenim rečima, realnost veće izolacije Rusije "dolazi i iz izjava ministara spoljnih poslova drugih država". Olbrajtova je navela da "vojnog rešenja čečenskog problema nema i da se mora započeti politički dijalog".\nIvanov je, međutim, rekao da ne smatra da bi Rusija mogla da se nađe u izolaciji, navodeći da govoriti o izolaciji Rusije "teško da je opravdano", a ako i postoji neka izolacija, ona ima privremeni karakter. Ivanov je istakao da u međunarodnoj praksi nema jedinstvenog recepta borbe protiv terorizma.\n"U svakom slučaju, terorizam ima svoju specifičnost i potrebno je primenjivati te forme, možda čak i nepopularne, koje su sa tačke gledišta rukovodstva određene države efikasne za rešenje tog problema".\nIvanov je napomenuo da je sa američkim državnim sekretarom razgovarao i o međunarodnim problemima, kao što su Kosovo, Irak i Avganistan.\nOlbrajtova i Ivanov u ponedeljak su potpisali dva bilateralna sporazuma, o zaštiti tehnologija i osnivanju centara za smanjenje nuklearnog rizika.\nOlbrajtova je u ponedeljak doputovala u Moskvu gde će učestvovati u pregovorima o rešenju bliskoistočne krize, a trebalo bi da se sastane i sa vršiocem dužnosti predsednika Rusije Vladimirom Putinom.


IZBORI - 4.4.2016.: Sasvim obican predizborni dan\nO čemu je Vučić govorio na Kosovu i Metohiji, a šta obećavaju drugi lideri na predizbornim konvencijama\nDržava će na svaki način pomoći Srbima koji su ostali na Kosovu i Metohiji, koji čuvaju srpstvo i Srbiju, iako nema mogućnosti kakve je imala pre 1999, poručio je lider SNS-a Aleksandar Vučić na konvenciji naprednjaka u Zubinom Potoku. On je rekao da je to način da se čuva Srbija, da se štiti i čuva Kosovo i Metohiju. Vučić je dodao i da je u prethodne dve godine na Kosovu i Metohiji urađeno dosta, a da lažne patriote, koje su ranije upravljale zemljom i imale velike i teške reči protiv drugih Srba, na svemu što je važno za Srbe, nisu uradile ništa.\nVlada obmanjuje javnost\nBoris Tadić, predsednik SDS-a i jedan od nosilaca izborne liste "Savez za bolju Srbiju – LDP, LSV, SDS", razgovarao je sa građanima o potrebi izgradnje infrastrukture u prestonici i tom prilikom ocenio da se u poslednje četiri godine ništa nije radilo. Povodom polaganja kamena temeljca u Obrenovcu za izgradnju fabrike "Meita", Tadić je kazao da je Vlada Srbije ponovo obmanula građane rekavši da će tu biti otvoreno 1.400 radnih mesta, a ispostavilo se je reč o projektu na sedam godina za 770 radnika. "Znači, 100 radnika godišnje", rekao je Tadić.\nPredsednik LSV Nenad Čanak je na predizbornoj konvenciji, održanoj u velikoj sali Srpskog narodnog pozorišta u Novom Sadu, rekao da ta stranka mora biti brana rastućem fašizmu koji je ne samo u regionu nego i u celoj Evropi počeo da diže glavu. Nenad Čanak je naglasio da je antifašizam prva i nikad zanemarena osobina LSV-a od koje se nikada i ni u kom delu ne može odustati, istakavši da oko toga nema pogađanja ni kompromisa.\nPrva radikalska vlada posle Stojadinovićeve\nLider SRS Vojislav Šešelj rekao je na predizbornom mitingu u Vranju da će posle 24. aprila formirati prvu radikalsku vladu posle Milana Stojadinovića i preuzeti odgovornost za sređivanje stanja u svim sferama društva. Vojislav Šešelj je osudio saradnju premijera Aleksandra Vučića sa osvedočenim srpskim neprijateljima poput Tonija Blera i rekao da Vučić ne može da vodi Vladu Srbije.\nGlas da penzioneri žive normalno\nSamo glas za DS je glas protiv daljeg smanjenja penzija i glas za vraćanje penzija na prethodni nivo izjavio je predsednik ove stranke Bojan Pajtić nakon potpisivanja sporazuma o saradnji sa Ujedinjenim sindikatom penzionera Srbije. Lider DS-a je rekao da su penzioneri godinama i decenijama vredno radili, stvarali i podizali zemlju, a danas su smanjenjem penzija poniženi, uvređeni i opljačkani.\nBorba protiv primitivizma\nLider SDPS-a Rasim Ljajić izjavio je da ta stranka želi da završi posao koji je započela i da se konačno kaže dosta primitivizmu i nacionalizmu. "Mi smo brana tom primitivizmu, mi hoćemo da zaustavimo svaki nacionalizam, i onaj srpski i onaj bošnjački, a danas ima i jednog i drugog", rekao je Ljajić. On je, reagujući na poziv Sulejmana Ugljanina da međunarodne snage dođu u Sandžak, rekao je da će ta stranka rešavati probleme građana. "Neka oni pišu UN-u. Mi moramo da rešavamo vaše probleme sa kojima se suočavate, to je naš posao", rekao je predsednik SDPS-a.\nLider LDP-a Čedomir Jovanović tvrdi da nema zavera o ujedinjenju svih protiv Aleksandra Vučića i ističe da je cilj koalicije SDS – LDP – LSV stvaranje jake alternative lideru naprednjaka. Govoreći o saradnji sa Borisom Tadićem, Jovanović je kazao da nisu sporne razlike između njih, da one postoje i danas, ali da im je u fokusu obaveza da nešto urade. "Zašto bih oduzeo pravo Tadiću da ima drugačiji stav o nekim pitanjima koja su nas u prošlosti delila. Ne pada mi na pamet da se posipam pepelom i da to tražim od njega", rekao je Jovanović.


Skupština Srbije: Radikali traže smenu ministra Lončara – Balkanekspresrb.rs\nSkupština Srbije: Radikali traže smenu ministra Lončara\nMarijan Rističević: Postoje indicije da se zadruge finansiraju suprotno zaključku Vlade. Prave zadruge ne dobijaju pomoć, a osnivaju se fiktivne zadruge od članova koji nisu meštani sela\nRadikali su danas za žrtvu svojih napada umesto Zorane Mihajlović izabrali ministra zdravlja, Zlatibora Lončara. Aleksandar Šešelj je rekao da je Lončar teško kompromitovan, da je bio povezan sa kriminalcima i da mu je nadimak – “Doktor smrt”:\n-Vučić je više puta rekao da ne zna gde odlazi 25 posto sredstava odvojenih za zdravstvo. Za Klinički centar u Nišu plaćeno je milion evra više od planiranog, a ne zna se gde je taj novac otišao.\nŠešelj zamera Lončaru i za nedavnu aferu oko izjave da gleda da u Ministarstvu zdravlja nema Crnogoraca:\n– Dakle, treba smeniti Lončara, a Vlada mora promeniti retoriku prema Crnoj Gori, koju upotrebljavaju pojedini ministri.\nMarijan Ristićević optužio je ministra Krkobabića za finansijske mućke.\nRistićević traži od Krkobabića da mu dostavi spisak zadruga u Srbiji:\nOvo je četvrti put da postavljam to pitanje. Insistiram da mi se kaže koje su zadruge dobile sredstva države. Koji su njihovi matični brojevi, sedišta i koliko su novca dobile? Postoje indicije da se zadruge finansiraju suprotno zaključku Vlade. Prave zadruge ne dobijaju pomoć, a osnivaju se fiktivne zadruge od članova koji nisu meštani sela gde su one formirane i tim se zadrugama daju milioni.\nKako zaštititi predsednika Vučića\nViše poslanika trašilo je odgovornost za Sibina Vukadinovića i Boška Obradovića, zbog tvita kojim je Sibinović povredio Vučićevu ćerku. Aleksandar Marković jutito je reagovao i na dokumentarni film “Vladalac”, čiji je prvi deo sinoć objavila tv N1 i najavila drugi deo za večeras:\n-Reč je o najprimitivnijoj propagandi koja širi isključivo mržnju prema Vučiću i SNS. Hoće li REM reagovati na ovu besprizornu hajku na predsednika ? Novinar u pokušaju, Slaviša Lekić, koji se potpisuje kao autor ovog propagandnog smeća, okupio je sve tradicionalne mrzitelje Aleksandra Vučića.Tu je i onaj Gavrilović koji govori da samo neobrazovani, nepismeni i glupi glasaju za Vučića i SNS. Tu je i Trebječanin, psihijatar u pokušaju i još gomila isfrustriranih likova koji jedino što znaju , je da šire mržnju prema Vučiću, rekao je Aleksandar Martinović.♦


UPUTSTVO za subotnju BLOKADU: Spisak lokacija koje će biti blokirane – Gerila\nGerila > Uncategorized > UPUTSTVO za subotnju BLOKADU: Spisak lokacija koje će biti blokirane\nobjavljeno na Dec. 02, 2021 u 4:52 pm 03/12/2021\nEkološki ustanak pozvao je sve građane, organizacije, studente i javne ličnosti na okupljanje ispred Sava centra u subotu 4. decembra (ulaz iz Milentija Popovića), sa početkom već od 12 sati. Kako je saopšteno, odatle će se krenuti u dvočasovnu mirnu blokadu auto-puta u Beogradu sa početkom u 14 sati.\nOni poručuju da je važno da svi građani obrate pažnju da zaustavna traka mora biti slobodna za prolaz hitnih službi!\n„Studenti će se okupiti ispred TC Ušće u 13h odakle će organizovano krenuti ka Sava Centru. Pozivamo i advokate da nam se nakon protesta na Andrićevom vencu pridruže u blokadi. Pozivamo policiju da stane na stranu građana, obezbedi mirne proteste i spreči sve eventualne provokacije. Srećna ti blokada, Srbijo“, piše u saopštenju.\nBečej – Pogača


Milan Jovanović - Blic Sport\nČarolije na Evropskom prvenstvu nastavljaju se danas utakmicama ćetvrtfinala Švajcarska - Španija i Belgija Italija, sutra su na programu mečevi Češka - Danska i Ukrajina Engleska. Glavni utisak dosadašnjeg dela turnira jesu plasmani u ovu rundu Čeha, Danaca, Ukrajinaca, ali i Švajcaraca, koji su hrabrom igrom, bez respekta, izbacili šampiona planete u osmini finala.\nPRED VELS Paunović, Lane Jovanović i "orlići" imaju poruku za fudbalere /VIDEO/\nFudbalska reprezentacija Srbije u nedelju od 20.45 na stadionu "Rajko Mitić" igra sa selekcijom Velsa u okviru šestog kola kvalifikacija za Svetsko prvenstvo u Rusiji 2018. Tim povodom bivši reprezentativac Milan Jovanović, "orlići" i trener Čikaga Veljko Paunović pozvali su navijače da pomognu "orlovima" da ostvare pobedu.\nJovanović: Španija favorit, ali najprijatnije iznenađenje su Hrvati\nBivši srpski fudbaler Milan Jovanović rekao je da veruje da Belgija može daleko da dogura na Evropskom prvenstvu i dodao da su do sada na šampionatu u Francuskoj najviše pokazale Španija i Hrvatska.\nPROMENE Lane Jovanović blizu fotelje sportskog direktora Vojvodine\nTek što je smenjen trener fudbalera Zlatomir Zagorčić, u Vojvodini bi mogle da se dogode nove promene.\nNiški Radnički želi Laneta Jovanovića\nMilan Lane Jovanović, bivši fudbalski reprezentativac Srbije, došao bi u niški Radnički da pomogne sportskom direktoru u radu, a male su šanse da i zaigra za tim sa "Čaira".\nJovanović za “Blic”: Iranska liga je bolja od srpske\nPrvi stranac u istoriji iranskog novog prvoligaša Pandide iz Mašada je Milan Jovanović. Lepo priznanje za bivšeg fudbalera Crvene zvezde, koji iz ove azijske zemlje donosi interesantnu priču.


Penzioneri Kovačice opet najbolji u sportu u Južnom Banatu -\n17. oktobra 2019.0873\nRegionalna Olimpijada sporta, zdravlja i kulture trećeg doba održana je 16. oktobra u Opovu, u organizaciji Opštinskog udruženja penzionera. Na Olimpijadi je učestvovalo osam udruženja penzionera i 120 takmičara iz celog južnobanatskog okruga.\nPenzioneri Kovačice odbranili su titulu najboljih u Južnom Banatu i ponovo pobednički pehar odneli kući. Kovačički penzioneri osvojili su prvo mesto u pikadu i fudbalu, drugo mesto u košarci a četvrto u šahu. U ukupnom bodovanju penzioneri Kovačice osvojili su 80 bodova što je bilo dovoljno da u finalnom plasmanu ponovo zauzmu prvo mesto, kao i prošle godine.\nPredsednik opštine dr Zoran Tasić bio je domaćin sastanka svih predsednika gradskih i opštinskih udruženja penzionera Južnog Banata, na kome su učestvovali i predsednik Saveza penzionera Srbije Andreja Savić i predsednik Saveza penzionera Vojvodine Milan Nenadić.\nKako prenosi Glas Opova, predsednik Udruženja penzionera Opštine Opovo Žika Nestorović smatra da je organizacija manifestacije bila odlična i posebno istakao da je ova opština posle dugo vremena organizator regionalne Olimpijade trećeg doba.\nPredsednik nacionalnog saveza penzionera Andreja Savić istikao je dobar primer saradnje lokalne samouprave i lokalnog udruženja penzionera u Opovu što nije čest slučaj.\nI predsednik pokrajinskog saveza penzionera Milan Nenadić pohvalno govori o brizi lokalne samouprave prema svom najstarijem građanstvu, jer su se penzioneri u Opovu lepo družili, obogaćujući svoj društveni život.\nFoto: Udruženje penzionera Kovačica\nRelated tags : andreja savićmilan nenadićolimpijada trećeg dobaopština kovačicaopština opovoudruženje penzionera kovačicazoran tasić\nUhapšen muškarac osumnjičen za dilovanje narkotika u Vršcu\n19. februara 2021.0231\n7. jula 2022., 12:19


Dodik: Mostarski Srbi moraju glasati za Srbe, a ne za HDZ, SDA i SDP\nČlan Predsjedništva BiH je početkom jula, uoči usvajanja izmjena Izbornog zakona BiH u vezi sa Gradom Mostarom, okupio predstavnike srpskih stranaka i udruženja\nČlan Predsjedništva BiH Milorad Dodik danas je održao sastanak sa predstavnicima srpskog naroda u Mostaru, te se nakon toga sastao sa liderom HDZ BiH Draganom Čovićem.\n“Samo jedinstvo Srba Mostara može prekinuti diskriminaciju i stigmatizaciju srpskog naroda u ovom gradu. Na lokalnim izborima mostarski Srbi moraju glasati za Srbe, a ne za HDZ, SDA i SDP”, rekao je Dodik, piše N1.\nSastanku su prisustvovali predstavnici mostarskog SNSD-a i SDS-a, Izbornog štaba liste “Ostajte ovdje – Zajedno za naš Mostar”, te predstavnici Srpske pravoslavne crkve (SPC) iz Mostara.\nČlan Predsjedništva BiH je početkom jula, uoči usvajanja izmjena Izbornog zakona BiH u vezi sa Gradom Mostarom, okupio predstavnike srpskih stranaka i udruženja, te predstavnike SPC sa kojima je usaglasio stavove koje će srpski parlamentarci zastupati kada je u pitanju Mostar.\nPrevious article Govedarica Dodiku odgovorio porukom i slikom: Da li si zaboravio čiji miljenik si bio?\nNext article Završen sastanak Čovića i Dodika, nije trajao ni pola sata\nAmerička ambasada poslala poruku novom gradonačelniku Mostara Mariju Kordiću\nBakir Izetbegović: “Rotiranje najvjerovatnije tri osobe na poziciji gradonačelnika Mostara”


Narukvica je na javi deo nakita, koji je simbol nekog prijateljstva, izjave ljubavi ili poklon koji znači neki vid povezanosti i „zatvorenog kruga“, koji neko nosi ili kao vredan ukras, ili kao znak nečije pažnje ili posvećenosti i obećanja.\nSanovnik i sanjarica – tumačenje i značenje sna – šta znači sanjati narukvicu?\nIako u snovima narukvica nije toliko čest simbol, na javi su značenja i tumačenja ovakvih snova raznovrsna, i prevashodno su u vezi sa određenim događajima i situacijama u kojima se nekakva narukvica u snu i vidi, te će detaljnije i biti opisana u nastavku teksta koji sledi.\nSanjati kako u snu vidite neku narukvicu\nKada ste sanjali da ste u snu videli narukvicu, na javi to simbolizuje da ste vi osoba koja je vrlo nenametljiva i skromna, te da ste plemeniti i dobronamerni, i da su vam uvek drugi na jvažniji, te da uopšte ne mislite na sebe i na svoje potrebe, pa se često nalazite u nekim problemima i velikim nevoljama, a u koje ste sami sebe doveli, svojom sklonošću da uopšte ne brinete o sebi, te i da vi sve svoje vreme i bogatstvo, rado dajete onima koji nemaju.\nSanjati da u snu vi nosite narukvicu\nUkoliko ste sanjali kako u snu nosite neku narukvicu, to najčešće u zbilji ima vrlo direktnu i/ili jasnu simboliku, te se tumači kao neki skori poklon ili iznenađenje koje će vam „prirediti“ drage osobe.\nPo nekim drugim tumačenjima istog sna, on može da implicira, da ste vi skloni da budete jako privrženi osobama koje to nikako nisu zaslužile, ili da ćete se posle dužeg vremena susresti sa ljudima koje niste videli godinama, i da ćete biti i vrlo prijatno iznenađeni, te i srećni što ćete sa njima provesti neke lepe trenutke, u prijatnom razgovoru i veselom druženju.\nSanjati da u snu vidite ili da nosite zlatnu narukvicu\nAko ste sanjali da u snu nosite narukvici koja je vrlo vredna i napravljena je od „čistog zlata“, na javi simbolizuje da ćete biti vrlo uspešni i poštovani u društvu, te da će sav vaš trud i/ili zalaganja biti nagrađeni ili pohvaljeni, i da će osobe koje su vam bliske na vas biti veoma ponosne.\nPomenuti san najavljuje, jedan skori period vaše potpune rasterećenosti i uživanja, te označava da ćete biti ispunjeni na svim životnim aspektima, te ćete sasvim radosno i ponosno, svu svoju sreću podeliti sa dragim ljudima.\nSanjati da vidite ili nosite srebrnu narukvicu\nKada ste u snu videli ili ste pak na ruci nosili neku srebrnu narukvicu, to implicira na javi da ćete da se sa nekim uskoro sukobite i da vam sledi period prepun nemira, nevolja, pa čak i prekid neke prijateljske veze, raskid emotivnog odnosa ili razvod braka.\nSanjati kako ste u snu videli ili ste nosili narukvicu od bisera\nAko ste vi u snu videli ili ste na svojoj ruci nosili bisernu narukvicu, na javi je to simbol neke i/ili velike sreće ili uspeha koji vas uskoro očekuju, te da treba da prihvatite neke ponuđene šanse, jer će vaš „put“ biti sasvim otvoren, i ostvarićete sve svoje želje i velika nadanja.\nSanjati veoma skupu i unikatnu dijamantsku narukvicu\nIako je u snu narukvica koja je dijamantska i vrlo skupa, lep i prijatan „doživljaj“, ona na javi pre svega označava da će vas neko izneveriti i slagati, te da vi imate oko sebe sasvim lažne prijatelje, koje ste tretirali kao svoje „najrođenije“, i davali ste im sve svoje iskrene savete i bogatstva, pa za vas u ovom slučaju važi izreka, da se „dijamanti ne bacaju u blato“.\nNaime, ovakav san implicira da ste zbog nečijih zlonamernih ogovaranja i laži koje su o vama ili plasirali ili vam „kočili napredak“, ostali u velikim problemima, i da ćete vrlo teško uspeti da se spasite i izvučete na pravi put.\nSanjati kako ste od nekoga na poklon dobili narukvicu\nKada ste sanjali da ste od nekoga dobili narukvicu na poklon, te kao znak pažnje, prijateljstva i/ili kao romantičan gest, na javi to označava da ste pred vrlo lepim periodom u budućnosti, pa da ćete biti ostvareni i u poslu i u privatnom polju, i da nećete imati nekih većih briga i/ili problema, kao i da možete da se opustite, i da budete sasvim bezbrižni i srećni.\nSanjati narukvicu koja je „pletena“ od konca\nUkoliko ste dobili narukvicu koja je „izrađena od konca“, te uopšte nema i nikakvu materijalnu vrednost, već je za vas ona simbol neke privrženosti, i ima emotivnu poruku, na javi označava da ćete se ubrzo veoma obogatiti, bilo putem nekog nasledstva, ili pak vrlo pametnim ulaganjima, pa ćete uspeti da značajno uvećate svoj profit i da obezbedite svoju budućnost.\nSanjati crvenu narukvicu „protiv uroka“\nAko ste sanjali da oko ruke nosite „crvenu narukvicu“, kao simbol koji se koristi za zaštitu od zla i od „uroka“, na javi ima simboliku da ste osoba koja je vrlo sujeverna, te i koja se boji da joj baš neko ili ne napakosti ili je ne „povuče“ na dno, te ste previše obazrivi i analitični, i živite u nekim stalnim preispitivanjima, i nemate osobinu da se staložite i da živite bezbrižno, te i da shvatite da su i magija i „natprirodno“, suprotni od vašeg obrazovanja, kao i svega što se odnosi na nauku ili stečeno znanje koje posedujete.\nSanjati da ste nekome poklonili narukvicu\nKada ste sanjali da ste vi nekome poklonili narukvicu, na javi to simbolizuje da ste odlučni da se promenite i da pošteno i savesno pristupite svim novim projektima i međuljudskim odnosima, te da ćete da se potrudite da budete sasvim „ispravna osoba“, kako biste i vi sami i svi koji vas vole bili ponosni, i kako biste se osećali sasvim ispunjeno, zadovoljno i srećno u svom svakom danu.\nSanjati da ste izgubili svoju narukvicu\nAko ste sanjali da ste izgubili svoju narukvicu u snu, i da nikako ne uspevate da je pronađete, na javi ima konotaciju da ste osoba koja je vrlo rasejana i preokupirana obavezama i stresovima, te da kada budete imali neku nedoumicu ili problem, nećete imati nikakvu pomoć ili podršku, jer u suštini nemate prave prijatelje, i bićete ostavljeni sami, te ćete moći da se oslonite samo na sebe.\nSanjati da ste u snu „pokidali“ svoju narukvicu\nUkoliko ste sanjali da ste pokidali svoju najdražu narukvicu u snu, na javi to označava da ste pred periodom velikih briga i problema, te da treba da se pričuvate osoba koje su vam lažni savetnici, i koje vam stalno sufliraju ili čak i naređuju, kako treba da postupate i da se ponašate u životu.\nNaime, ovakav san vas direktno upozorava, da ako poslušate takve i/ili nemoralne, ili nelegalne predloge, možete imati vrlo opasne prepreke pred sobom, i naći se vrlo ili sami i nezaštićeni, te da će vam svi okrenuti leđa, uprkos tome što vas poznaju, i znaju veoma dobro, da vi nikada ne biste sami „došli“, na tako „loše i bezobzirne“ ideje, i podmukle planove za ostvarenje ciljeva.\nSanjati da vam je neko ukrao narukvicu\nAko ste sanjali kako je u snu vaša narukvica nestala, te sumnjate da je ukradena, jer je vrlo lepa i vredna, na javi ima konotaciju da ste osoba koja je vrlo nervozna i isfrustrirana, te da sva svoja ili nezadovoljstva ili probleme i negativnost, olako „prenosite“ na ljude oko sebe, te vas svi lako i/ili odbacuju, ili sasvim otvoreno i neskriveno i izbegavaju vaše društvo.\nTakođe, pomenuti san može da simbolizuje vašu potrebu da se stalno samosažaljevate i dramite, i da od svake sitnice pravite veliki problem, a da uopšte ne radite ništa, da nešto u životu rešite i/ili da promenite, već ste skloni da „stojite u mestu“ i da se žalite kako samo vama „ništa ne uspeva“.


24sata.info - Musemić: Očekuje nas 14 teških utakmica, a ambicije su velike\nMusemić: Očekuje nas 14 teških utakmica, a ambicije su velike\nAutor B. A. 26. 01. 2018. • 14:06\nFudbaleri Sarajeva danas će otputovati u Antaliju, gdje će nastaviti pripreme za Premijer ligu i Kup Bosne i Hercegovine, a šef stručnog štaba Sarajeva Husref Musemić najavio je nove igrače i kombinacije u svojoj ekipi.\n"U Turskoj nas očekuju odlični uslovi, ali nećemo imati na raspolaganju četiri standardna igrača. Pojačanja će biti, ali moramo biti oprezni s potpisivanjem nvih ugovora na duži period. Navijači moraju imati strpljenja. Naravno da želim imati izbor i dobru ekipu, jer svaki trener živi od rezultata",izjavio je Musemić uoči odlaska u Antaliju.\nIstiče da je oskosnica ekipe FK Sarajevo ostala, te podsjeća da su ekipu pojačali Šofranac i Halilović, ali da to nije dovoljno jer konkurancija mora biti jača.\n"Očekuje nas još 14 teških utakmica, a ambicije su velike. Želimo biti bolji nego u prvom dijelu prvenstva. Zadovoljan sam Halilovićem, a Šofranac je trenirao po posebnom programu i nije igrao protiv Veleža zbog povrede", rekao je Musemić i dodao da s nekim igračima nije zadovoljan, te da će oni s njim ''sjediti na klupi''.\nNapadač Bordo tima Krste Velkoski zadovoljan je prvim dijelom priprema u kojem je ekipa radila na kondiciji, kao zdravstvenim biltenom igrača.\n"Svi smo zdravi i to je najbitnije. Sada nas očekuju bolji uslovi u Antaliji i želimo se spremiti i što bolje uigrati za drugi dio sezone. Novi igrači su se dobro uklopili i odlično su prihvaćeni. Nadam se da će nam pomoći u ostvarenju ciljeva", zaključio je Velkoski.


Integracija u EU važna za prosperitet i stabilnost Zapadnog Balkana\nPredsednica Vlade Republike Srbije Ana Brnabić poručila je danas na onlajn samitu Zapadnog Balkana u Sofiji da Srbija želi da ubrza procese integracije u EU, kao i da snažno podržava pristupanje Uniji i naših suseda, posebno Severne Makedonije i Albanije, jer je to izuzetno važno za prosperitet i stabilnost čitavog regiona.\nBrnabić je na skupu, koji se održava u okviru Berlinskog procesa, govoreći o ozbiljnim ekonomskim izazovima uzrokovanim pandemijom, izrazila želju za proširenjem veze Zelenog koridora izvan Zapadnog Balkana, proširujući domet i potencijal prema susednim državama članicama EU i široj EU.\nPremijerka je iskazala spremnost za priključivanje jedinstvenom području plaćanja u evrima (SEPA), inicijativi EU za pojednostavljivanje bankovnih transfera, ocenivši da bi to rezultiralo smanjenjem troškova regionalnih plaćanja i poslužilo kao dobar mehanizam za postkovid oporavak.\nBrnabić je ponovila posvećenost Srbije sprovođenju svih pet stubova Zelene agende, u skladu sa regionalnom socijalno-ekonomskom stvarnošću i zamolila partnere iz EU da razmotre načine koji bi nam omogućili da pristupimo dodatnim finansijskim sredstvima za sprovođenje te agende, koja će biti veoma izazovna i skupa.\nPredsednica Vlade je, u ime Republike Srbije, potpisala Deklaraciju o Zelenoj agendi za Zapadni Balkan, kao i Deklaraciju lidera Zapadnog Balkana o zajedničkom regionalnom tržištu.\nNa ovom samitu su, pored brojnih evropskih lidera, učestvovali i premijeri Bugarske i Severne Makedonije Bojko Borisov i Zoran Zaev, u svojstvu koorganizatora, kao i nemačka kancelarka Angela Merkel.